Pagua be ikaragarri gustatzen jata, pagadi eder hórrek. Eta elorrixa., eta lizarra, eta arkazia, eta astigarrak, eta gorostixa, eta magnoliua, eta\n.danak. Tira, koniferak ez jataz asko gustazten, baiña izan leike gure artian oso fama txarra izan dabelako insignis piñuari esker.\nAurten hirugarrenez eruan dot tatiagua Lau urteko Larraitzek oso ondo egitten dau berba, baiña bere gelako tatigua eruan zebala kontau zestan. Beti izanda oso pozgarria eta itzelezko ohoria, oso hunkigarrixa, momenturik emozionantienak. Lehelengoz seigarren Korrikan Eskoriatzako Ikasle eskolakua eruan neban. Benetako kilometrua, goizeko zazpiretan, Gatzaga eta Eskoriatza artian! Entregau neban Eskoriatza jartzen zeban kartelan onduan. Gero gure pisuan txokolatadia egin genduan. Oso emozionantia izan zan. Erretrato mordua etara zeskuen, baiña karretiari zeozer pasau, eta hondatu egin ziran. Lastimia!\nLeire Narbaiza 2007/03/16 18:00\nGaur goizian Asier Sarasuak emondako ikastaruan praktikak egin bihar dittut. Hau da nere lehelengua:\nArgazki ederra, ezta? Ba, Euskalerrixa da, asko maitte dodan lekua, ameserako tokixa. Ia zeiñek identifikatzen daben!\nLeire Narbaiza 2007/03/14 18:19\nAskotan bidaiak nora baino, zelan eta norekin dira garrantzitsuak. Gizartean badago zabalduta horrelako uste ustel bat: ahalik eta urrunen, hobe. Denoi gustatzen zaigu ikustea Australiako kanguruak euren habitatean, Chichen Itzá-ko piramideak edota Islandiako geyserrak. Baina bidaiak beti gogoangarriagoak dira bertan bizi izandakoagatik, eta horretarako ez da Poloraino joan behar. Horrela gertatu izan zait pare bat bider; biak oso gertu. Bata Itoitz ezagutu genuenean.\nGazteak ginen, zoroak ginen eta gure lehengo asteburu-pasa elkarrekin. Hiru neska ilusioz beteak Euskal Herria hobeto ezagutzekotan joan ginen Piriniotako ibarrak bisitatzera. Bageneukan bertako herri batean lagun bat beti ari zitzaiguna esaten joateko eta joateko. Halaxe egin genuen.\nGure asmoa lagun honi bisita egin, kafetxo bat hartu berarekin, eta ospa, gu gure aldetik eta bera beretik. Baina ez zen horrela izan. Hainbeste poztu zen gu ikusteaz, kafeaz gain asteburu osoan ere egon ginela elkarrekin. Gure automobila aparkarazi, bere ford fiesta gorrian sartu gintuen eta bazter guztiak erakutsi zizkigun. Gainera, bere etxean egin genuen lo, eta Irati irratiko jaia ere parean tokatu zitzaigun. Gauean hara eraman gintuen, eta beste lagun batekin bertan elkartu. Zoragarria izan zen, guztiak egiten zigun ilusioa, dena zen nobedadea, berria. Begiak ere marrazki bizidun japoniarren moduan genituen, handi-handi, biribil-biribil. Ederra eta zoragarria delako paraje hori, baita gure bertako lagunak ere.\nZati gazi-gozo bat ere izan zuen bidaiak: Itoitz bertatik bertara ezagutzea. Gozoa, obrak hasi aurretik ezagutu genuelako, oraindik ezer ukitu barik zegoenean. Gazia, gure lagunak oso modu sotilean azaldu zigulako zer zen proiektu erraldoi hori. Baina apologia egin barik. Mila konturen artean, esaten zigun, adibidez, ikusten duzue marka laranja hori? Horraino iritsiko da ura urtegia egiten dutenean eta ondoren, eskualdeko ohitura bat kontatu. Gau hartan gutako batek ametsetan egin zuen ito egiten zela, ura goraino zetorkiolako. Ordudanik hirurok urtegiaren kontrakoak izan ginen.\nHarrezkero makinatxo bat aldiz itzuli naiz bertara; ez baina, azken urteotan. Lanak aurrera joan ahala, gogorragoa zitzaidan egiten ari ziren astakeria, zentzu gabea. Bihotzean min ematen dit. Iaz joaten ausartu nintzen. Ikaragarria eta zentzugabea da zer egin duten, inoren interesen izenean gune zoragarria hondatu, herriak hil, eta jendea etxe gabe laga.\nItoitz gure historiako puntu beltzetako bat da. Gobernuen prepotentzia legeen aurrean. Beti esaten dut Itoitz proba-banku bat izan dela, zenbat egin daitekeen tira. Noraino iris daitekeen gobernu beten indarra, legeak aurka izanda. Itoitzen gertatu dena, toki gutxitan gertatu da: a posteriori legeak aldatu, egindako proiektua ilegala zelako. Azkenean, tribunal batzuk kontra, baina fidantza multimillonarioak jarriz obra bermatzeko. Beti gobernuaren alde, nahiz eta gobernuari arrazoirik ez eman, kontraesan nabarmenak.\nItoitz injustiziaren kontrako borrokaren sinboloa da, hain nabarmena izanda proiektuaren burugabekeria, eta hain gogor eginda gobernuak interes ekonomikoen alde, erakutsi digute Espainian ez dagoela bote gabekoentzako justiziarik, beti gobernu, dirudun eta boteretsuek irabazten dutela.\nBidaia iniziatikotzat hartu izan dugu lagunok. Horregatik dago azpitituluan, beti bihotzean daramadalako, nire bizitzaren zatia delako, galdu egin dugulako, bere alde borrokatu garelako.\nItoitz Euskal Herri eder eta kementsu hori delako; azken bataila galdu duen arren, beti burua tente, badakielako arrazoia bere alde dagoela. Horregatik, bidegabekeriei jarkitzen zaio, beste irtenbiderik ez dauka-eta\nSumario hauek desberdin pentsatzen dugun guztion kontrakoak dira. Egunkariaren kontrako operazioa azkena izan zen, baina segitu izan balute lehenago edo beranduago joango ginen euskaldun pilo bat erreskadan, hainbat sarekada polizialetan barruan. Euskal izena daraman edozer daukate euren zerrendetan. Argi dago zer nahi duten: antolakuntza ahuldu, militantzia makaldu, eta etsipenean jausi.\nHau guztiau salatzeko eta bertan auzipetutakoei elkartasuna adierazteko, zapatuan manifestazioa egin zen Bilbon. Handia espero zen hainbat kolektibo, alderdi eta sindikatuk babesten baitzuten. Legala zen guztiz baina konstituzio santuak ez digu ematen, bada, denoi manifestazio eskubidea, ala? edo ez zuten, behintzat, legez kanpokotzat hartu.\nHala ere, gure eskubidea urratu zuten, baimen barik, harrokeriaz eta kontrol soziala ezarriz. Guardia zibilen gainean ari naiz. Toki askotan zeukaten jarrita kontrola, autopistan, poligono industrialetan, auzoetan\nNi autobusean joan nintzen, eta jakin genuen Iurretan, ordaintokiaren ostean zegoela kontrola. Horregatik autopistatik irten eta errepidetik joan ginen. Baina han zeuden gure zain Euban. Beste autobus bi ere geldituta zeuzkaten. Gurean sartu, eta banan-banan DNI-a eskatu eta jaso zizkiguten. Berrogei bat minutuan egongo ginen han geldi! Gure nortasunak ordenagailuan aztertu ondoren, itzuli zizkiguten karnetak, eta joaten utzi. Bitartean, probokazio isilen bat ere egon zen: patrol bat iritsi, derrapatu eta los hombres de Harrelson-en moduan irten ziren autotik. Batek zeukan armarik handiena atera zuen eta bulta-bueltaka ibili zen autobus inguruan denoi ondo erakusten. Berria izango zen-edo.\nGuardia zibil guztiak UAR-ekoak ziren : altuak (armaduna ez), morroskoak, Madonnaren mikroa belarrian, militar botak, txaleko anti-balas,\nparafernalia osoa! Zenbat balio ote du horrelako despliege batek?\nLeire Narbaiza 2007/03/08 17:33\nEz, ez naiz zoratu, badakit gaur martxoak zortzi dela. Ordu betean egon naiz irratia entzuten eta kokoteraino amaitu dut zorionekin. Ez dira konturatu gaur ez dela zoriontzeko egun bat, gaur errebindikazio eta hausnartze eguna da; nondik gatozen eta nora goazen pentsatzeko eguna; zenbat gauza on lortu, eta zenbat gauza galdu diren bidean; zertan okertu garen, eta zer egin dugun zuzen. Eta batez ere, hemen gaudela eta hemen jarraitzen dugula: lanean eta borrokan berdintasunaren alde.\nBeharbada zorionak emanez banalizatu egin nahi dute egun hau, ospakizun hutsean laga, zentzuz hustu, eta komertziorako eta ostalaritzarako negozioa bihurtu. Emakumeen eguna, egin oparitxo bat! Munduko andreok, elkartu eta afari bat egin! Eta kito, amaitu zaizue martxoaren zortzia! Agian, ez kontzienteki, baina horrelako bidea hartzen ari dela iruditzen zait.\nEz dut esaten nik ospatu ez dudanik, ezta egun hau berezia ez denik ere. Esan nahi dut, askotan zorion emate horretan amaitzen dela gaurko guztia, eta maiteminduen eguna, aitaren eguna eta beste hainbat egunen moduan amai dezakeela. Horregatik, ez dugu ahaztu behar zer den, eta zertarako markatu zen morez egun hau egutegian.\nHori dela eta, proposamen berri bat dakart: gizonak zoriontzea. Bai, badakit, gure eguna da, eta gizonezkoei tarta zatitxo bat ematea? Bati baino gehiagori ez zaio gustatuko nire proposamena, baina pazientzia hartu eta amaierara arte irakurri. Amaitutakoan, nahi duzuen iruzkin, kritika eta abar egin nik beso zabalik hartuko ditut-eta.\nZorionak gizonok, gaurtik aurrera bizitza berria izateko aukera duzuelako. Zorionak, gaurtik hasita mundua alda zenezaketelako. Zorionak, gaur zuen bizitzen lehenengo eguna izan litekeelako. Zorionak, nahi izanez gero, honek zuen gizontasuna agerian utziko duelako.\nHemendik aurrera zuen inguruko emakumeei gehiago eta hobeto entzungo diezue; badakit zaila dena eta ikerketek diotela, andrazko ahotsek deskonektarazten zaituztela. Lasai, pazientziarekin dena lor daiteke. Hobeto entzunez gero, ikusiko duzue zenbat gauza interesgarri deskubrituko duzuen.\nEnpatia pixka bat izan; hau da, zuen emazte, ama eta lankide emakumezkoen ardurei erreparatu; beharbada, zuek gehiago konprenituko dituzue euren lekuan jartzen bazarete. Agian, deskubrituko duzue etxeko intendentzia lanak zein gogorrak diren, eta garbigailuak botoi eta programa pilo bat dauzkala, telebistak beste, ia-ia.\nPublizistek ere badaukate lantxo bat, zorionak ematea nahi badute behitzat. Lehengo eta behin ez erabili topikoak: nire lagunek inbidia izango didate, ze ondo; andrazko guztiok euren gorputzen atalen bat ez dugu gustuko; titi batzuek ezerk baino gehiago saltzen dute\nAmaitu da! Horrela ez! Asmatu gauza kreatiboago eta modernoagoak!\nAita zaretenok, kontuan izan umeak paseatzeagatik lehen zoriontzen zituztela aitak, baina gaur egun dagoeneko, ez. Medikuarenera ere eroan behar dira umeak, eta irakasleekin egiten diren batzarrak aitentzat ere zabalik daudela. Ikusiko duzue, musu eta era guztietako errekonpentsak jasoko dituzue!\nHurrengo gomendioa gizonezko heterosexual guztientzat da. Zorionak jasotzeko, pentsamendu eta hizkera batzuk aldatu behar dituzue. Arrazoia daukazue, titiak eta ipurdia dauzkagu, zuek ere bai; edukiko ez bagenitu munstroak ginateke. Baina gauza gehiago ere badauzkagu; baita zuek ere. Zakilaz gain, gorputz oso bat daukazue, eta askotan ohartu ere ez zarete egiten. Zenbat atal alferrik galduta. Kontura zaitezte, pentsatu buruarekin, eta mila gauza deskubrituko dituzue, baita plazerean ere. Eta benetan, zorionak emango dizkizuete zuen ondokoek, baita zuon buruak ere\nOhar hau gizon guzti-guztientzat da. Zorionak jaso nahi izanez gero, emakumezkoen kontrako pentsamendu bat datorkizuenean, pentsa ezazue zuen berdin-berdin sentitzen dugula, gure zuen modukoak garelako. Eta honek balio ez badizue, zuengan eta zuen sexukoengan pentsatu: emakume hori alaba, ama, arreba, amama, emazte eta lagun izan litekeela; eta bera ofendituz gero, beste gizon batzuk ere ofenditzen diharduzuela. Gure azalean jarri ezin bazarete, jar zaitezte, behintzat, beste gizon baten larruan.\nBadakit oso zaila egingo zaizuela, poliki joan behar zaretela, izan liteke zuentzako gauza gehiegi eskatzea, baina hasi, gelditu barik; ekin eta jarrai. Nik konfiantza osoa dut jarrita zuengan. Jakinekoa da mendeak zaudetela inertzia honetan sartuta, baina gu hasi bagara, zuek gutxiago zarete, ala? Ez dut uste. Ez defraudatu, mesedez. Zuek zarete gure esperantza, eta maite zaituztegu.\nEta neskok, bidean lagundu. Proposamen honen aurka egingo ote du inork? Arrazoiz zoriondu ditut, ezta?\nBeraz, gizonezkooi zorionak, aldatuko dituzuelako gauzak, eta mundu hobea lortuko dugulako.\nGertuko batek esaten zidan bezala, kredituarena denok bide zuzenetik, onetik ibiltzeko dela, irten ez gaitezen; eta lorratzean sartuta anti-sistema ez bihurtzeko. Arrazoia zeukan, etxebizitzak gero eta garestiago egonda, eta Euriborra letra larriz; bestela hitz-jokoak baiño ez zaizkit bururatzen!gero eta altuago, nori geratzen zaio gogoa eta kemena kontrabidean ibiltzeko?\nHistoria ere badauka etxeak. Gertu jausi zen Gerra Zibilean lehengo bonba, eta kontatu didatenez, gure etxean ere erori zen bat. Hari eskerrak orain ezkerreko azkeneko pisuak barruko patiotxoa daukagu. Bitxikeriak\nBehin eta berriro nire etxea esan dut. Bizitzeko modu berriak euskararen molde zaharrekin egiten dute talka. Etxea beti gure izan da, Baina nik orain gure esan behar dut? Beste inor ez da bertan bizi, eta kreditua zin degizuet nire izenean baino ez dago. Konfliktoa sortzen dit: ikasleei esaten nire ez erabiltzeko, baina horrelako kasuetan, zer?\nBadakit izenburu hantustea dela, harroxkoa. Baina ez da hori nire asmoa, guztiz kontrakoa bazik. Bai, Atxagaren irakurlea izeneko lana badago, eta hau ez da neure burua horrelako mailan jartzeko, ezta gutxiagorik ere. Gainera izatekotan, gehiago izango litzateke Corin Telladoren irakurlea edo Marcial Lafuente Estefaniaren irakurlea. Baina nik oso argi daukat Proust existitzeko Rosamunde Plitcher ere existitu behar dela. Bada, berdin; bakoitzari berea.\nAzken aldi honetan ezagun asko hasi zaizkit komentatzen blogaren gaineko gauzak. Batzuek kasualitatez aurkitu dute, besteek ez dakit nola. Gaur goizean, hain zuzen ere, ezagun batek kalean gurutzatu eta Epa! Esan beharrean, hauxe bota dit: asko gustatu zitzaidan jogurtarena! Glups, eta honek zelan deskubritu du? Jakina, lotsa baino ezin dut sentitu. Gainera edozein tokitan gertatzen zait. Uf, makillatzen hasi beharko naiz, gorritasuna ez igartzeko.\nKasualitateak ere ezagun batzuk ekarri ditu blog honetara. Nabigatzen, nabigatzen eta azkenean hau topatu. Denei esaten diet erantzuna lagatzeko, baina Maitek baino ez dit kasurik egin, eta oso eskertuta nago. Erantzunak subidoi handia dira, benetan. Eta gero eibar.org-ko kideen aurrean presumitzeko ere ematen du. Oraindik ezin izan dut egin, baina egunen batean hogei erantzun izatea espero dut.\nOrain dudan inpresioa da bihotza eskuan idazten dudala, askotan babes barik, sentimentalegi. Eta badakigu ze prentsa txar daukan gure artean sentimentalismoak! Batzuetan gehiegi biluzten naizela uste dut, nire sentimenduak ageriegian lagatzen ditudala. Ahalegintzen naiz hori saihesten, baina ezinezkoa egiten zait. Une honetan bai, behintzat. Oso sentibera nago, normala den moduan. Blog hau inoiz baino gehiago da orain mi querido diario hainbestek gorrotatzen dutena. Baina niri bost! Gustatzen zaionari, primeran; eta gustatu ezik, bada, oso ondo.\nDena den, espero dut inork disfrutatzea honekin. Nik, behintzat, ikaragarri disfrutatzen dut, eta horrekin ia beti nahikoa izaten da.


kritiken hemeroteka » Ahots bat, egia bat\n« Libreago | Hobe, ez hilen izenean »\nAhots bat, egia bat Saioa Ruiz Gonzalez / Argia, 2013-12-22\nLau ipuin luze bildu ditu Etxaniz Rojok, bere ibilbide literarioan bosgarren liburua den honetan. “Matxupitxu”, “Akelarreak”, American way of life” eta “Sirena-hotsak”. Orainetik iraganera, eta alderantziz, etengabe salto egiten duten egitura konplexuko ipuin hauek zenbait gai jorratzen dituzte: etorkinen bizimodua, euskal gatazka eta kale borroka, krisi ekonomikoa, familia barruko kontu ilunak.\nIdazleak bizitako momentu batetik abiatutako istorioak dira guztiak baina ez dute elkarren arteko inongo loturarik, beraz, horrek baimentzen du liburua nahi besteko denbora tartean utzi eta berriz hartzea, nahiz eta osatzen duten 181 orrialdeak azkar eta erraz irakurtzeko moduko prosa batean idatziak izan diren.\nNolanahi ere, ez dut uste lau ipuin hauek kasualitatez liburu berean bildu direnik. Independenteki irakur daitezkeen arren osotasun bat eratzen dute, ageriago edo ezkutuago, elkarrekin duten leit motiv-ari esker: egia-ren kontzeptua, gurea zein besteena, eta horrek dakarren esan/ez esan dilemaren auzia. Bizi dugun egia horrek izan ditzakeen aurpegi poliedrikoetatik zenbait galdera sortuko dira: Merezi al du kasu guztietan Pandoraren kutxa zabaltzea eta gure egia kontatzea? Zenbateraino laguntzen du ezagutzen ditugun sekretuak aditzera emateak? Zein da betidanik sinetsi arazi zaigun istorio (egia) bati eman beharreko sinesgarritasuna?\nFabian Matxupitxu-a da, halaxe esan omen zaie Atlantiko bestaldetik datozenei. Bi urtez zaintzen eman duen agurea hil ostean, kontatu behar al dio semeari bere aitak Pinocheten estatu kolpean lagundu zuela? Esan beharko dio, agureak kontatu bezala, zortzi seme-alaba dauzkala munduan barreiaturik?\n“Akelarreak” ipuineko protagonistak argazki bat aurkitu du bere aitak aspaldi idatzitako liburu baten orrialdeetan galduta. Sarak ez daki zer egin. Esan beharko lioke, 80 urte bete dituen eta bere senar hilaz maitemindurik jarraitzen duen bere amari, aitak beste emakume bat maite zuela?\nGau hartan hirurek korrika egin zuten Sirena hotsak aditu zituztenean, baina Julen izan zen bakarra gartzelan amaitzen. Atzekoz aurrerako bidai etengabean, bakoitzaren oroitzapenez osatutako collage egituraren bitartez, aditzera ematen zaigu gau hartan geratutakoaren egia zatiak besterik ez direla geratzen. Ipuina garatzeko erabilia izan den egitura hautsiak berak, argi uzten du inoiz ez dela egia oso bat izango.\nTratatzen diren gaien aldetik entretenigarria, egitura aldetik landua, sortzen dituen burutazioengatik liburu interesgarria.


Inbidia gutxitu asmoz - GARA\nUrteko azken partida Sadarren\n«Goiko lau edo bost talde handiak alde batetara utzita, gainontzeko taldeek Mallorcak egun sailkapenean duen lekua bete nahiko genuke. Denboraldi bikaina osatzen ari dira eta talde gehienek inbidia puntu batekin begiratzen diegu», horrela definitu zuen atzo Jose Antonio Camachok gaur Sadarren etsai izango duen taldea. Bada, inbidia puntu hori txikiagoa izango da azken asteotako bolada onari jarraipena eman eta gorritxoek gaur irabazten badute, izan ere, hala eginez gero, Manzanoren taldearengandik bost puntura jarriko dira gorritxoak.\nDena dela, talde gehienek bezala, Mallorcak ere badu bere arantzatxoa. Izan ere, esaera zaharrak dioen bezala, etxean otso eta kanpoan uso dabiltza balearrak. Horren erakusle, oraindik ez dira Ono Staditik at partida bat irabazteko gai izan. Gorritxoak, aldiz, Sadarretik urrun jokatutako azken bi partidetan lau puntu eskuratzeko gai izan dira, eta horrek moralez gainezka eta gorantz begira jarri ditu Camachoren mutilak.\nKirol arloan, nafarrentzako berririk onena Camuñas jokatzeko moduan dela da. Izan ere, aste osoan zehar bere partaidetza kolokan izan bada ere, azkenean garaiz osatu da. Pandianik min hartu zuenetik, Recreativotik ekarritako jokalaria da taldeko aurrelaririk eraginkorrena eta gaurkoan ere berari egokituko zaio Arandarekin batera golaren bila aritzea. Madrildarra osatuta, oso litekeena da Camachok azken asteotako hamaikako bera errepikatzea. Zalantza bakarra zelai erdiko euskarrian dago, ez baita ziurra Puñal kapitainak edo Ruper gazteak jokatuko duten Nekounamen alboan.\nMallorcan, berriz, Borja Valero izango ez dela nabarmendu behar da, berak sartu baititu orain arte balearrek etxetik kanpo sartutako sei goletatik hiru. Horrek ohiko joko eskema aldatzera behartu du Manzano, eta baliteke Mario Suarez izatea bere ordezkoa. Julio Alvarez ere ez da ariko.


Zerbitzuak | Oroz Hortz Klinika\nOdontologia kontserbatzailea eta endodontzia\nEstetika eta errehabilitazio\nHortz bat kariesagatik zein desgasteengatik kaltetuta badago konpontzeko aukera dugu. Horretarako teknika zuzenak (konpositezko enpasteak edo rekonstrukzioak) zein teknika ez zuzenak, (laborategian egindako inkrustazioak) erabili ditzakegu. Beti ere ahalik eta kontserbatzaileena izanez.\nHortzaren nerbioa kaltetuta dagoen kasuetan, endodontzia deritzon tratamendua egin beharko da, aipatu dugun nerbioa kendu eta ondoren hutsa gelditzen den erro barneko kanala ongi itxiz.\neta aho kirurgia\nInplanteak falta zaizkigun hortz-haginak berreskuratzea ahalbidetzen digute, era honetan jarri eta kentzekoak diren protesiak ekiditea lortu dezakegu, bai estetika eta bai erosotasun aldetik horrek dakarren onurarekin.\nEstetika eta errehabilitazioa\nBatzutan pazienteek ez dakite zergaitik ez zaizkien beraien hortzak edo irribarrea atsegin, hortzen forma edo koloreagatik ote den, hortz okerrak edukitzeagatik ote den….\nHorrelakoetan garrantzitsua da azterketa eta planifikazio egoki bat egitea, gaur egun ditugun teknika anitzen eskutik pazienteak tratamenduaren emaitzarekin pozik sentitzera eramango dituztelarik.\nPeriodontzia ohiak eta orokorrean hortz-haginak zein inplanteak eusten dituzten estruktura guztiak zaintzeaz arduratzen den espezialitatea da.\nGaixotasun periodontalak, (gingibitisa, periodontitisa, mukositisa eta periinplantitisa) faktore askoren menpe daude eta horietako batzuk, hala nola genetikoki emanak datozenak ezin ditugu ekidin, ezta aldatu ere. Baino badakigu mantentze lan egoki bat eginez, gure osasun periodontala ahalik eta denbora luzeenean bermatu dezakegula.\nEsnezko hortzaginak garrantzitsuak dira ahoaren forma eta funtzioa mantentzeko. Denboraz lehen galdutako hortz-haginak gerora arazoak ematen dituzte behin betiko hortz-haginetan, horregatik, haurrek dituzten txantxarrak tratatzea gomendatzen da. Guk karies edo txantxar hauek mina ematen hasi baino lehen tratatzearen garrantzia azpimarratu nahi genuke, oraindik enpaste batekin nahikoa denean.\nHaurra minez hasten denean txantxarrak nerbioa kaltetu duenaren seinale izan liteke eta hala bada, pulpotomia edo pulpektomia deritzen tratamenduak egin behar dira, beti ere enpaste soilak baino zailagoak, gaztetxoenen dentistarekiko lehen esperientzia deserosoagoa eginez.\nHaur, gazte eta helduentzat bai bracketekin, alineadore gardenekin (ortodontzia ikustezina deritzona) eta baita miofuntzionalak deritzen aparatuekin. Azken hauekin arnasketa landu eta aho inguruko muskulaturaren funtzioa bere normaltasunera eramaten saiatzen gara ohitura txarrak ekidinez.\nEra berean, ahoaren ekilibrio oklusala lortzen saiatuko gara errehabilitazio neuro-oklusalaren kontzeptuak jarraituz.\nCookien politika · Pribatutasun politika Diseinua: uts.eus


martxoa 2016 - Floreaga Salestar Ikastetxea - Azkoitia\nArtxiboak martxoa 2016\nGURE ARTEAN 66\n2016-03-30 by Zezilio Iruzkina idatzi\nGogoratu aldizkariaren azken ale guztiak FLOREAGA => GURE ARTEAN atalean aurkituko dituzu. Hemen duzu GURE ARTEAN aldizkariaren azken alea http://issuu.com/zezilio/docs/gure_artean_66/1 … [Gehiago irakurri...]\n2016-03-20 by Zezilio Iruzkina idatzi\nAzkenean iritsi zitzaigun, hainbeste denbora zain egon eta gero, Murillo de Gállegora joateko eguna. Goizean goiz jaiki eta bakoitzak bere maleta eta motxilari azkenengo errepasoa eman ondoren, Floreagaruntz abiatu ginen. Autobusean, nahiz eta goizeko 7:30ak izan, izugarrizko giroa izan genuen; hango algara, kantak, txisteak … ondo pasatzeko geneukan gogoaren adierazgarri … [Gehiago irakurri...]\n2 URTEKOAK MUSIKARI\n2016-03-20 by HH Floreaga Iruzkina idatzi\nBi urteko haurrak musika mundura murgildu ziren. Ikaragarrizko ilusioarekin bakoitzak bere etxetik musika tresnak ekarriz musika talde ederra osatu zuten. Guraso musikari batzuk ere parte hartu zuten eta elkarrekin bukaera polit, zaratatsu eta hunkigarria eman genion. GORPUTZAREN SOINUA Hankaren soinua, plof plof (3 aldiz) eta eskubi dubi dubi dubidu, plof … [Gehiago irakurri...]\nSAN JOSE – GURASOEN EGUNA\nAurten ere San Jose Festa ospatu dugu ikastetxean. Larunbatean, goizeko 11k inguruan eskolako dantza taldeko haurrek prestatutako hainbat dantza ikusteko aukera izan genuen, Txalkor txistulari elkartearen doinuen laguntzarekin. 12etan elizkizuna izan zen Floreagako elizan. Bertan AB koruko haurren abestiekin eta dantza taldeko nesken aurreskuarekin ospatu genuen gure eskolako … [Gehiago irakurri...]


'Geruzak' - Kulturklik\n2016an estreinako lana argitaratu ostean, bigarren diskoa argitaratu berri dute gasteiztarrek, Geruzak,Erraia diskoetxearen eskutik. Beñat Goitia abeslari eta gitarra jotzailearen bakarkako konposizioen gorpuztearen ondorioa da Montauk. Gorka Etxebarriak (bateria, bibrafonoa), Urko Urzelaik (baxua), Aitor Garcia de Vicuñak (gitarra, sinteak, programazioak) eta Beñatek osatzen dute laukotea.\nGasteizko Jimmy Jazz estudioetan grabatu eta nahastu dute Koldo eta Jabolo Sagastumeren (Sagasound) gidaritzapean eta Azkarateko (Nafarroa) Mamia estudioan masterizatu dute.\n7 kantako disko luzea dugu esku artean, intimismoaren xuxurlaren bideari jarraiki, ambience-rockaren geruzetara jauzi eginez. Lehenengo diskoan zantzu amerikarrak sumatzen baziren, Ingalaterrako laino euritsuetara hurbildu dira bigarren lan honetan. Sintetizadoreek eta programazio elektronikoek gitarren espazialtasuna mugaz gaindi hedatu dute.\nLaukotearekin batera, Libe Garcia de Cortazarrek eta Jon Basagurenek ere parte hartu dute diskoan eta Eneko Ugarteren ilustrazioek osatu dute diskoaren diseinu guztia.\nHitzen balio literarioak narrazioen espaziora garamatza. Kantautorea dago Montauken oinarrian, Euskal Kantagintza Berriaren zimenduak dira sostengua. Baina kantagintza herrikoiaren berrinterpretazioa da helburu, kantautorea XXI. mendean. Sustraiak 60etako euskal kantagintzan dituen zuhaitz polinizatua.\nErosi Geruzak diskoa\n1. Hartzak hotzez hiltzen (04:16)\n2. Munduaren alde honetan (05:04)\n3. Itzali da Berlin (05:12)\n4. Garaitu nazazun (04:59)\n5. Hegazkina (05:45)\n6. Entzun esan zenidan (05:48)\n7. Geruzak (05:48)\nZenbatekoa10,00 € (CD) / 5,00 € (disko digitala)


Padlet, lankidetza interaktiboko arbela - Armeria Eskola\nData Martxoak 17, 2020\nGaur, Aitor Orbegozo IKTen arduradunak egindako proposamena jaso dugu: Padlet tresnaren bidez, ikasleekin egin daitezkeen dinamika interesgarri eta entretenigarriak antolatzea Moodle plataforman, Armeria Eskolaren kontua erabiliz.\nPadlet elkarlaneko muralak sortzeko aukera ematen duen plataforma digitala da, multimedia-baliabideak (bideoak, audioa, argazkiak edo dokumentuak) aurkez daitezkeen espazioak eraikitzeko aukera eskaintzen duena. Baliabide horiek ohar itsaskor gisa gehitzen dira, “Post-it”-ak balira bezala.\nHorma-irudi edo poster interaktibo horrekin baliabideak argitaratu, biltegiratu edo partekatu daitezke, banaka edo lankidetzan. Irakasleek eta ikasleek aldi berean lan egin dezakete, ingurune berean. Gainera, posible da mundu osoan plataforma erabiltzen duten beste pertsona batzuekin lan egitea.\nTknikak tresnari buruz egindako bideo tutoriala utziko dizuegu hemen.


Zuzendaritza berritu eta mila hautetsi bilduko ditu Udalbiltzak 20. urteurrenean — Udalbiltza\nZuzendaritza berritu eta mila hautetsi bilduko ditu Udalbiltzak 20. urteurrenean\nUdalbiltzak bere lehendakaria eta zuzendaritza politikoa berrituko du, azaroaren 16an Durangon egingo den Batzar Orokorrean. Bertan, atxikituriko kide guztiek izango dute bozketetan parte hartzeko aukera.\nHogei urte ez dira debalde pasatzen, eta Euskal Herriko erakunde publiko nazionalak, oztopoak oztopo, urratsez urrats, egin du bide. Olatu talka eta zirimola korapilatsu, bezain bat ostargi bizi izan ditugu. Denak dira gure historiaren parte, denek osatzen dute esperientzia kolektibo honen ibilbidea. Bi hamarkada hauetan zehar, eskuz-esku aritu gara, aritu dira, makina bat jende Euskal Herriaren nazio egituratzea gorpuzten, eta erakunde publikoetan ere elkarlanaren hazia pusarazten. Egun, Udalbiltza osatzen dugunon izenean gure eskerrik beroenak eta gure miresmenik handiena helarazi nahiko genieke pertsona guzti horiei.\nEta urteak debalde pasatzen ez direnez, aurten Udalbiltzak bere lehendakaria eta zuzendaritza politikoa berrituko du aurki ospatuko den Batzar Orokorrean. Hitzordu garrantzitsu hau, azaroaren 16an izango da Durangon (Bizkaia). Udalbiltzara atxikituriko kide guztiek izango dute batzarrean eta bozkaketetan parte hartzeko aukera, eta Udalbiltza kide historikoak gonbidatuak izango dira hogeigarren urteurrena belaunaldi guztien artean ospatu dezagun.\nEraberritzeko eta bere funtzioak berrikusteko gogoekin heldu da Udalbiltza 2019ko paradara, jada hainbat proiektu loratze bidean direlarik. Irudi berria ere garatu dugu erakundearen eraberritzea irudikatzeko, eta era berean, aurreko hamarkadetako jarduna gure eginez.\nUdalbiltzan Bagabiltza gogoeta prozesuan zenbait esparru estrategikotan eragiteko beharra nabarmendu zen: turismoan, burujabetzan, nazio identitatean, elkarlanean… eta horietarik abiatu dira egun esku artean ditugun proiektuak. Horrenbestez, ez da lan makala aurretik duguna. Hori dela eta, mila hautetsiren atxikimendua lortzeko erronkari lotu gatzaio, bakoitzak bere esparrutik, bakoitzak bere gogoetatik, garatuko diren proiektuetan, nahiz etorriko diren ekinbideen garapenean ere parte hartzeko. Une honetan, 600 hautetsi dira atxikitu direnak, eta milakora iristeko lan egiten jarraituko dugu. Horrenbestez, gure dinamikarekin bat egiten duten hautetsi guztiei atxikitzeko deia eta gonbita zabaltzen diegu.\nGAUR EGUNGO KIDEAK:\nJabi Asurmendi (Arakaldoko alkatea, Bizkaia); Pili Legarra (Asteasuko alkatea, Gipuzkoa); Iratxe Lopez de Aberasturi (Gasteizko zinegotzia eta Udalbiltzako lehendakariorde ohia, Araba); Lamia Arcas (Laudioko zinegotzia, Araba); Jon Arriola (Berriatuako alkatea, Bizkaia); Olaia Duarte (Donostiako zinegotzia, Gipuzkoa); Reyes Carrere (Donostiako zinegotzia, Gipuzkoa); Garbiñe Alkiza (Donostiako zinegotzia, Gipuzkoa); Sabina Garcia (Mendigorriako zinegotzia, Nafarroa); Paolo Albanese (Sartagudako alkate ohia eta zinegotzia, Nafarroa); Ekhiotz Prieto (Oteitzako zinegotzia, Nafarroa).\nPablo Gorostiaga (Zuzendaritzako kidea, 1999-2003); Loren Arkotxa (Udalbiltzako Lehendakaria 2001-2003); Mertxe Aizpurua (Udalbiltzako Lehendakaria 2013-2016), Xabier Alegria (Zuzendaritzako kidea, 1999-2003); Idurre Bidegain (Zuzendaritzako kidea, 2013-2015); Xarlo Etxezarreta (Zuzendaritzako kidea, 2001-2015); Santi Kiroga (Udalbiltzako zuzendaria, 2013-2017); Maite Iturbe (Udalbiltzako Lehendakariordea, 2013-2019).


UZEI | Nolakoa izango da etorkizuneko terminologia?\nTerminologiaren iraganari eta etorkizunari buruzko gogoeta-saioan parte hartu zuen UZEIk Terminologiarako Europako Elkartearen 2016ko gailurrean\nTerminologiarako Europako Elkarteak (EAFT) 2016ko gailurra egin zuen Luxenburgon joan den azaroaren 14an eta 15ean, Europako Parlamentuaren Schuman hemiziklo historikoan, Europako Parlamentuaren Terminologia Koordinaziorako Unitatearen (TermCoord) gonbidapenari erantzunez.\nTerminologiarako Europako Elkarteak 2016 urtean 20 urte bete dituela baliatuta, terminologiaren etorkizunari buruzko ikuspegiak planteatzea eta terminologiaren iragana berrikustea izan ziren gailur horren helburu nagusiak.\nUZEI Terminologiarako Europako Elkarteko kide da erakundearen lehen garaietatik, eta gailurrean izan zen, ohi bezala. UZEIk terminoak egiaztatzeko garatu duen IDITE tresna aurkeztu zuen bertan, eta terminometriari buruz duen ikuspegia azaldu zuen. Bai batak, bai besteak interesa piztu zuten bertaratuen artean.\nGailurrean aipatutakoak laburbiltzeko, esango genuke terminologian lan egiteko modua nabarmen aldatu dela azken 20 urteotan, teknologia berrien ondorioz nagusiki. Gaur egun terminologia-lanerako eskuragarri dauden baliabideen ondorioz (termino-erauzleak, corpusak, hiztegiak eta euskarri berriak, besteak beste) terminologia-lanaren erritmoa nabarmen azkartu da, eta terminologoek izan beharreko gaitasunak ere asko aldatu dira.\nIzan ere, gaur egungo terminologoek teknologia eta euskarri berriak erabiltzeko gai izan behar dute hizkuntzari eta landutako gaiari buruzko ezagutza izateaz gain. Gainera, bezeroen beharrei egokitzen zaizkien gaitasunak ere izan behar dituzte, baita testuinguru globalera egokitzeko baliagarriak zaizkienak ere. Ondorioz, oso garrantzitsua da terminologia-lana elkarlanean egitea, diziplina anitzeko taldeetan antolatuta.\nLana elkarlanean egitea errazteko sortu dute, hain zuzen, berariazko plataforma bat IATEk eta Eurtermek. Gailurrean plataforma hori aurkeztu zuten bi erakunde horietako arduradunek.\nSare sozialak terminologiaren zerbitzura\nBestalde, sare sozialak ere hizpide izan ziren gailurrean, nola ez. Batetik, Termcateko ordezkariek sare sozialak terminoak hedatzeko tresna egokia izan daitezkeela nabarmendu zuten, eta hori modu egokian egiteko zenbait jarraibide eman zituzten, Termcaten beraren esperientzian oinarrituta. Bestetik, sare sozialak “komunitate-neologismo”ak sortzeko baliagarriak izan daitezkeen arren, horrela sortutako neologismoen kasuan terminoak balidatzerakoan kalitatea bermatzeko arazoak sortzen direla ere nabarmendu zuen Genovako Unibertsitateko Micaela Rossi irakasleak.\nBestalde, datu-base terminologikoen elkarreragingarritasuna (“interoperability” ingelesez) ere hizpide izan zen gailurrean. Gaur egun esparru horretan erabiltzen diren estandarrak aipatu ziren, eta horiei buruzko gogoeta egin zen. Gai horren inguruan estrategia bat dagoen arren, helburuak lortzea urrun geratzen da oraindik.\nEAFT elkarteak zuzendaritza berria\nGailurrean EAFT elkartearen urteko Batzar Orokorra ere egin zen, eta zuzendaritza berriaren kideak hautatzeari ekin zitzaion. Batzar Orokorrera bertaratuek EAFTen zuzendaritzan sartzeko erakutsitako interesa elkartearen osasun onaren erakusgarri dela nabarmenduko genuke. Hauek dira batzar horretan osatutako zuzendaritza berriaren kideak:\nHenrik Nilsson, lehendakaria (Terminologicentrum TNC, Suedia)\nEszter Papp, lehendakariordea (Karoli Gaspar Unibertsitatea, Hungaria)\nSandra Cuadrado, idazkaritza eta diruzaintza (Termcat, Katalunia)\nAna Ostroški (Kroaziar Hizkuntza eta Linguistika Institutua, Kroazia)\nImanol Urbieta (UZEI, Euskal Herria)\nAnca Velicu (Bukaresteko Unibertsitatea, Errumania)\nTegau Andrews (Bangor-eko Unibertsitatea, Gales)\n✍ Begoña Arrate


2018 Ekainak 25\nIkasturte amaierarekin batera, AEKren PRAKTIKATU zerbitzuak inkesta egin du mintzapraktika egitasmoen parte hartzaileen artean: berbalagun, mintzalagun, mintzakide... Emaitzen artean, honako puntu hauek nabarmendu nahi ditugu:\nBalorazio orokorra: parte hartzaile gehienek (% 88,7k) OSO ONDO edo BIKAIN baloratzen dute egitasmoa. Halaber, oso ontzat jotzen dute PRAKTIKATUko dinamizatzaileen lana; eta, oro har, esker oneko hitzak besterik ez dugu jaso haien esfortzua dela-eta. Beraz, ikasturtea pozik egoteko modukoa izan da.\nEuskararen erabilera: inkestan parte hartu dutenen gehiengoak (% 87,2k) aitortu du aldaketa bizi izan duela euskararen erabileran: % 44k dio askoz gehiagotan egiten duela euskaraz egitasmoan dabilenetik; beste % 43,2k esan du gehiagotan egiten duela.\nPRAKTIKATUtik, inkestari erantzuten emandako denbora eskertu nahi diegu parte hartzaile guztiei, eta euskara praktikatu eta bizi nahi duten lagunak animatzen ditugu mintzapraktika programetan esku hartzera.


Teleasistentzia zerbitzuak telefono linearen bidez, eguneko 24 orduetan eta urteko egun\nguztietan arreta zentro batekin harremanetan jartzea ahalbidetzen die erabiltzaileei, izan ditzaketen larrialdiei aurre egiteko.\nEskaera hau Udalak tramitatzen du, baina azken erantzulea Eusko Jaurlaritza da.\nBakarrik bizi diren edo egunaren tarterik gehiena bakarrik egoten diren pertsonak edo bizikidetza multzo edo unitate baten zati izanda, babesik eza, mendekotasun edota urritasun egoeran dauden pertsonak.\nBergarako udalerrian erroldatuta egotea.\nGizarte Txostenerako informazioa\nEskatzailearen eta, hala badagokio, haren legezko ordezkariaren Nortasun Agiri Nazionala edo Atzerritarraren Identifikazio Zenbakia.\nTelelaguntza-zerbitzuaren preziotik salbuestea edo hobaria ematea eskatzen duten interesdunek gizarte zerbitzuen arloko eskumena duen Eusko Jaurlaritzako sailburuaren Aginduan adierazitako dokumentazioa aurkeztu beharko dute, beren gaitasun ekonomikoa zehazteko. Lege horren bitartez, erabiltzaileek telelaguntza-zerbitzu publikoaren finantziazioan duten parte-hartze ekonomikoa arautzen da.\nEdo hala badagokio, baldintzak betetzen direla ziurtatzeko Administrazioak egokitzat jotzen dituen bestelako dokumentuak.\nErabiltzaileak zerbitzuaren tarifa osoa ordaindu beharko du (4 €/hileko) edo salbuespena eskatu, bere diru-sarrerak Ondorio Askotariko Errenta Adierazle Publikoa (IPREM) baino txikiagoak badira.\nLegezko epea: Eusko Jaurlaritzan eskaerari sarrera eman eta bi hilabetetara.\n144/2011 DEKRETUA, ekainaren 28koa, telelaguntza- zerbitzu publikoari buruzkoa.\nEskatzaileak Eusko Jaurlaritzako ebazpena etxean jasoko du.\nEskaera guztia osatu ostean, gizarte zerbitzuek familia medikuari dagokion mediku-txostena eskatuko diote, eskaerarekin batera Eusko Jaurlaritzara bidaltzeko.


Helburuak - MoodleDocs\nKokapena: Gunearen kudeaketa > Kalifikazioak > Helburuak\nHelburuak 1.9ko atal berria da. Lortu beharreko helburuen zerrenda gara dezakezu eta berau ikastaro eta jarduerekin lotu. Aldi berean hainbat helbururen inguruko kalifikazioa ere eman dezakezu (hau da, Rubrics).\nHelburuak erabiltzeko, gaituta izan behar duzu hemen: Kudeaketa > Kalifikazioak > Helburuak.\n1 Helburuak gaitu\n2 Helburuak erabili\n3 Ikastaro batean erabilitako helburuak\n4 Gehitu ikastaroko helburuak\n5 Gehitu helburu estandarrak\n6 Inportatu/esportatu helburuak\nHelburuak erabili ahal izateko, funtzio hori gaitu egin behar du kudeatzaile batek helburuen laukitxoa markatuta hemen: Kudeaketa> Kalifikazioak> Ezarpen orokorrak.\nAukeratu edo definitu zure ikastarorako hainbat helburu (begiratu beherago).\nAukeratu helburu horietako zein aplikatuko den jarduera bakoitzerako.\nJarduera hori kalifikatzean kalifikatu ikasle bakoitza Helburu-eskalak erabilita. Oharra: Kalifikazioak Kalifikatzailearen txostenean editatu ere egin ditzakezu (erabilgarria kalifikazioa berezkoa ez duten moduluetarako).\nErabili helburuak ikasleen ebaluaziorako, edo bilatu Helburuen txostenean hainbat feedback erabilgarri ikasleak orokorrean nola ari diren adierazteko.\nIkastaro batean erabilitako helburuak\nHelburuak gune edota ikastaro mailan ezar daitezke. Zure ikastaroan erabiltzeko helburuak aukeratzeko:\nErabili kudeaketa blokeko helburuen esteka. (Bestela, aukeratu helburuak kalifikazio-liburuan zabaltzen den menuan.)\nAukeratu helburu standarrak eskumako zerrendatik, eta erabili ezkerrera begira dagoen gezia ezkerreko zerrendara eramateko. Hainbat helburu batera aukera daitezke horretarako teklak erabilita.\nGehitu ikastaroko helburuak\nGehitu helburu bat\nIkastaroko helburu bat gehitzeko:\nErabili ikastaroko kudekate-blokeko helburuen esteka. (Bestela, aukeratu helburuak kalifikazio-liburuan zabaltzen den menuan.)\nSakatu "Helburuak editatu" pestainari orriaren erdiko aldean.\nSakatu "Beste helburu bat gehitu" botoiari.\nOsatu formularioa eta ondoren sakatu "Aldaketak gorde" botoiari.\nGehitu helburu estandarrak\nGune osoan erabigarri egongo diren helburu estandarrak gehitzeko:\nEman izena kudeatzaile gisa.\nJoan hona: Gunearen kudeaketa > Kalifikazioak> Helburuak.\nHelburuak (eta hauekin lotutako eskalak) esportatu egin ahal dira "Helburu guztiak esportatu" botoiari sakatuta. Horrela Excel, OpenOffice.org edo edozein testu editorek irakurri ahal duen fitxategi bat bidaliko da (.csv formatuan).\nHelburuak inportatu ere egin ahal dira (eta lotutako eskalak) csv fitxategi bat bidalita. Fitxategiaren formatua esportatu funtzioaren bidez lortutako fitxategitik kopiatu behar da. Kontuan izan inportatu bitartean:\nDauden helburu eta eskalak erabili egingo dira eskura badaude (ez da gainidazten script-aren bidez)\nScript-a gelditu egingo da fitxategiak balio ez duten datuak daudela nabaritzen badu.\nMoodle-n helburuak nola erabili erakusten duen bideoa\nUsing Moodle ikastaroko Outcomes in 1.9 izeneko eztabaida\nOrrialdearen azken aldaketa: 24 Martxoa 2010, 09:52.


Erosi Erogen X Ibiza\nErogen X Webgune ofiziala\nGel Erogen X Ibiza\nOrdena Erogen X\nGel handitzeko zakila Erogen X tresna zenbaki bat gizonen artean mundu osoan. Gel laguntzen azkar eta eraginkortasunez handitzeko zakila nahi duzun tamaina. Orain gel ditu saltzeko Ibiza, Espainia, web-orri ofiziala fabrikatzaileak. Ordena arrakastaz erabili tresna, bete ezazu inprimakia web orrian telefono zenbakia eta izena erantzuteko zure galdera guztiak entregatzeko.\nNola lortu gel arabera akzio € 39\nEnpresaren Kudeatzailea, deitu ahal izango Duzu, ondoren, bete harremanetarako formularioa. Berretsi Zure eskaera eta izena itsasontzi batetik helbidea. Recoger pakete bat postetxean edo izango da entregatu zure etxean mezulari bidez. Ordainketa ondoren jaso eta bere esku. Baliozkotasuna mugatuta akzioak.\nNola erosi Ibiza Erogen X\nMilioika gizon mundu osoan pairatzen txiki bat zakila tamaina. Denbora da hau amaitzeko! Gel handitzeko zakila Erogen X handitzeko lagunduko gizatasuna muntaketa eta emateko esperientzia ahaztezina sexu zehar! Tresna kaleratu zen salgai Ibiza!\nArreta! Jatorrizko produktua saltzen da bakarrik web-orri ofiziala fabrikatzaileak! Bizkortu eskuragarri ez dagoenean Erogen X at 50% deskontua. Erritmoaren ekintza mugatua da. Balioa ondasun deskontua € 39. Ordaindu partzelaren daiteke lortu ondoren, bere gora postetxean edo mezularitza. Bizkortu ahal izateko produktu errentagarria!\nOrdena gel Erogen X entrega Ibiza Espainia\nSalmenta dagoeneko hasi da, eta gel entregatu ahal izango dira edozein hiria, herrialdea Espainia da. Ordena formularioa, bete eremuak izena eta telefono zenbakia jarri harremanetan salmenta Sailaren eta galderak erantzun. Utzi eskaera webgune bidez eskaera orria barruan, 15 minutu izango Duzu deitu Kudeatzaile ordena berretsi, berretsi aurretik sartutako informazio eta berretsi helbidea merkantzia entregatzeko.\nEskaera bat jarri eta jaso dela jakina Ibiza. Kostua bidaliz lurzatien posta bidez edo mezulari arabera alda daiteke hirian. Erogen X erakutsiko Dizu lehen emaitza, gaur egun,. Egin zure sekretua ametsa egi eta jabea bihurtu XXL tamaina!\nHiria Espainia non erosi Erogen X Erogen X\nErogen X Granada Erogen X Sevillan\nErogen X Malaga Erogen X Tenerife\nErogen X en Palma de Mallorca Erogen X Alacanten\nErogen X en Almería Erogen X in Aviles\nErogen X in Fuerteventura Erogen X in Heron\nErogen X Jerez de La Frontera Erogen X La Coruña\nErogen X Lanzaroten Erogen X Las Palmas de Gran Canaria\nErogen X Menorca Erogen X Murtzian\nErogen X Reusen Erogen X San Sebastian\nErogen X Santa Cruz de La Palma Erogen X Santander\nErogen X Santiago De Compostela Erogen X Vigo\nNola handitu gizakiaren zakilaren luzera? Teknikak eta ariketak\nNola handitu gizakiaren zakilaren luzera? Zakila handitzeko metodoak. Zakila handitzeko ariketak. Zakila handitzeko metodo eraginkor eta seguruak, zein aukeratu?\nZakilaren lodiera arazorik gabe handitzeko moduak eta zein errealista den\nGizonak konplexuak izan daitezke zakilaren tamaina txikia delako. Zein modutan igo dezakezu gizonezko kidearen lodiera etxean edo medikuarekin harremanetan jarriz? Irakurri artikuluko aholkuak.\nEtxean zakila handitzeko 6 modu eraginkor eta 6 ebakuntza metodo\nEtxean zakila handitzeko 6 modu eraginkor eta 6 ebakuntza metodo. Etxean zakila handitzeko moduak. Zakila handitzea kirurgiarekin.\n13 Abuztu 2020\nOrdena Erogen X Ibiza % 50 bakoitza


Eñaut Gorbea, aktorea: “Komunikazio hutsa edo azalekoa gailentzen ari da gizartean” - etakitto.eus\nEñaut Gorbea, aktorea: “Komunikazio hutsa edo azalekoa gailentzen ari da gizartean”\nZurrunka Teatroak ‘Aioko’ antzezlana eskainiko du hilaren 18an, 17:00etan, Coliseoan. Txotxongiloekin eta itzal-jokoekin Aioko izeneko uhartera eramango gaituzte, Azkartxin eta Moteltxin protagonistak ezagutzera. Bidaia fantastiko honetan, gainera, Aiokoko komunitateak dituen komunikazio-arazoak ezagutzeaz gain, pertsonaia berezi baten berri izango dugu: tintaren jenioa.\n– Nolakoa da Aioko uhartea?\nUharte fantastikoa da, baina mundu moderno honetako edozein toki izan daiteke. Biztanleak presaka bizi dira, beti korrika, ez dute denborarik elkarrekin egoteko eta gozatzeko, eta komunikazioa oso eskasa da bertan. Ez dituzte inoiz berbak bihotzez esaten, bakarrik behar-beharrezkoak direnean erabiltzen dituzte.\n– Muturrera eramatea da agian, baina gaur egungo gizartea Aiokora hurbiltzen ari da?\nBai, guztiz. Komunikazio hutsa edo azalekoa gailentzen ari da gaur egungo gizartean.\n– Azkartxin eta Moteltxin dira ikuskizunaren protagonistak. Nolakoak dira?\nAntzezlanean esaten da guztiok dohain bat ekartzen dugula jaiotzen garenean eta, Azkartxinek eta Moteltxinek bi dohain dituzte bakoitzak. Moteltxinek baldartasuna eta moteltasuna ditu, eta Azkartxin oso azkarra eta jakinmin handikoa da.\n– Bi pertsonaien dohainak ikusita, batak bestea osatzen du?\nBien artean oso ondo moldatzen dira. Gainera, pazientzia dute eta elkar ulertzeko denbora hartzen dute.\n– Eta nor da tintaren jenioa?\nJenio honek komunikazio arazoak konpontzen ditu bere tintarekin eta, Aiokon komunikazio arazoa dagoenez, Azkartxin eta Moteltxin jenioaren tinta erabiltzen hasten dira arazoa konpontzeko. Orduan, herritarrak tinta gehiegikeriaz erabiltzen hasten dira eta jenioa xurgatzen dute, ia-ia hil arte, eta jenioak bere azken indarrarekin uhartea bi zatitan puskatzen du.\n– Txotxongiloen eta itzal-jokoen bitartez kontatzen duzue istorioa. Nolako giroa sortzen da?\nGiro fantastikoa sortzen da. Jendeak dio antzezlana flotatzen dagoela dirudiela. Pantaila ezberdinak erabiltzen ditugu eta batzuk mugitu egiten dira, eta itzalerako teknika ezberdinak erabiltzen ditugu (linternak, transparentzia monitoreak, bionboak…). Beraz, irudia flotatzen dagoela ematen du.\n– Istorioa kontatzeko estilo honek, Aioko izenak bezala, kutsu japoniarra du. Japoniako influentzia du ikuskizunak?\nSorkuntza prozesuan abiatu genuen lehen ideia Japonian amaitzen zen eta hango mitologiaren inguruan ikertu genuen. Baina azkenean istorioak ez du Japoniako ezer, jenioaren figura bakarrik. Izan ere, Japonian jenio bat dute edozertarako (lurrak, belarrak, haizeak…).\n– Kanpotik ikusita umeei zuzenduriko lana dela dirudi. Horrela da?\nIkusle guztiei zuzenduta dagoen ikuskizuna da. Haurrei zuzentzea erabaki genuen, baina helduentzat primeran dago. Ez genuen zerbait zaila egin nahi, umeek jarraitzeko moduko zerbait sortu nahi genuen, baina istorioa oso sakona da. Umeek gauza batzuk ulertuko dituzte eta helduek beste batzuk.\n« Zapatuetato tailerretan parte hartzeko aurre-matrikula urtarrilaren 20an zabalduko dute Neguko arratsalde gorria atzokoa Eibarren »


Algak Maroñoko urtegian - - Aiaraldea.eus\nAlgak Maroñoko urtegian\nnaturayala.blogspot.com 2019-10-30 07:00\nKomunikabideren batean agertutakoaren kontra, ez da inungo isuririk sorturiko zikingunean.\nDuela egun batzuk Maroñoko urtegiko urak ohiz kanpoko kolore hori-berdexka batez ikusi ahal izan genituen. Ur azaleran askotariko itxurak erakusten zituzten kolore orban moduko batzuk ageri ziren.\nKomunikabideren batean agertutakoaren kontra, ez da inungo isuririk sorturiko zikingunea. Gertakari horren jatorria alga mikroskopikoen izugarrizko ugaritzeari zor zaio, uraren koloratze hori sortzen dutena. Aldizkako ugaritze masivo horiek “algen bloom”-ak bezala ezagunak dira.\nUr lagin bat hartu eta lupa binokularraz aztertu genuen. Algen argazki batzuk ere atera ditugu, nahiz eta kalitate eskaxekoak izanda zianofizea edo zianobakterioen taldekoak direla esatera eraman gaituztenak, Microcystis generokoak ziurrenik. Izaki zelulabakarrak dira, begi hutsez ia ikusi daitezken multzoetan pilatzen direnak. Microcystis generoko hainbat espezie toxinak isuri ditzakete, mikrozistina bezalakoa. Algen bloom horiek, espezie kopuru mugatuen kontua izan ohi dira.\nOhiko eta arruntatzat hartu behar al dugu holako alga mikroskopikoen ugaritze izugarria, hainbesterainokoa begi hutsez antzeman daitekena eta ur gainean isuritako hauts edo margoaren antza daukana?\nEgia esan arruntatzat hartu dezakegu horretarako baldintzak ematen direnean. Urtegi edo aintziretako ur masa geldoetan, ur temperatura altuak eta nutriente kopuru handiak elkartzen direnean, fosforo eta nitrogenoa bereziki, baldintza egokiak izango ditugu zianobakterioen ugaritze izugarri hau gertatzeko.\nUdarak eta udazken hasiera honek, hain beroak, uraren temperatura igoerazi dute. Udaran eda udazkena ondo sartu arte, urtegietan bi ur geruza sortzen dira, kanpoaldean bata beroa, eta sakonago beste geruza bat ur hotzagoaz osatua. Bi ur geruza hauek ez dira nahasten negua iritsi arte, tenperaturen beherakada, euriteak eta urtegiaren ur emariaren handitzea sorraraziz. Azalerako ur geruza honetan ba, non eguzkiaren argia zuzenean jasotzen den eta tenperatura beroak nahiz algentzako “janari” ugari elkartzen diren, emango dira algen ugaritzerako baldintza egoki horiek. Uretan nutrienteen kopuru ugariko egoera horiei uren eutrofizazioa deitzen zaie.\nEta zergatik hainbeste janari (elikagaiak ) Maroñon? Galdera hau erantzuteko, urtegi inguruko arroa begiratu baino ez dugu egin behar, urtegira iritsi aurretik urek zeharkatzen dituzten lurrak. Landa lurrak dira, populazio eskaxekoak eta industriarik gabekoak; hango milaka abelburuek eta haien kudeaketa zerikusia izan daiteke egoerarekin. Beharrezkoa antzematen da ikertketa sakona burutzea denbora luzera jakiteko nolakoak diren urtegira iristen diren urak eta nola funtzionatzen den urtegiko ekosistema urtean zehar.\nAlgen ugaritzeak zailtasun gehigarri bat suposatzen du ura edangarri bihurtzeko sistementzat, kalitatezko ura izateko materia organiko guzti hori kendu behar baita. Aiaraldeko ur horniduraren jatorria den urtegian uraren kontrola areagotu beharko litzateke bloomaren bilakaera ezagutzeko. Ura ondo araztearen koste ekonomikoak areagotuko dira, erabiltzaileen patriketan nabarituz.\nEgunak pasa ahala, algen bloom-a arintzen joan da, eta lehen eurijasak botatzean erabat desagertuko da. Bainan urtegian baldintzak berriz gertatzen direnean, tenperatura beroak, euri eskaxia eta elikagai pilatzea, orduan Maroñoko urak kolore berezi hortaz tintaturik ikusiko ditugu berriz. Prezipitazio eta tenperaturak ez daude gizakien menpe, baina “elikagaien sarrera” urtegira, hau da, nitrógeno eta fosforoaren ekarpena, bai, hein batean behintzat. Ondorioz, intentsifikazio handia eskuratu duten nekazal ustiapenen kudeaketetan hobekuntzak ematea beharrezkoa ematen du.\nIngurumena Aiara Maroño


juanra madariaga 17.09.2020 | 01:15\nGREBA beti da borroka. Greba batek beti bermatu nahi du aldarrikapenezko ongizatea. Aste honetan, Euskal Herrian hasi berria den ikasturte anormal honetako lehen greba egin dute irakasleok, beti ere lan baldintzak ontzeko eskatzeaz gain, hezkuntzan murgildurik dagoen haur eta gazte kolektibo handiaren babesa aldarrikatzeko ere, pandemiak ezarritako egoera ez baita nolanahikoa izaten ari.\nPolitikarien ahotan kontrako iritziak entzun ditugu, baina onartu behar da bertoko langileok lan handia egiten dutela hezkuntza eta heziketaren alde, eta orain, sasoi ulertezin honen aurrean segurtasuna eskatu eta exijitu behar da. Hori baino ez. Horretarako makina bat aditu daude esparru zehatzetan bestelako parametroak eman di-tzaketenak itzulera segurua eta adostua izan dadin.\nZenbakien dantza ohikoa izaten da greba egun hauetan, eta erabateko geldialdia (aspalditik ez da horrelakorik gertatzen birus madarikatu batek erasotzen ez badigu berriz konfinamentu pasiboarekin) agitu ez bazen ere, gehiengo batek greba egin zuen osasuna eta kalitatezko hezkuntzarekin benetako ardura eskatzeko, eta beste norabide estruktural bat hartzeko. Izan ere, irakasleei beharrezko baliabide guztiak luzatu zaizkie? Balizko informazioa eta estrategiak ondu dizkiete? Eta egoera okerragotuz gero, zer gertatuko litzateke?\nBirus deabruak lanean segitzen du, eta laster batean eskoletan ere sartuko da. Beno, sarturik dago. Nafarroako makina bat eskolatan positiboak antzeman dira, eta horren ondorioz mila bostehun ikasle inguru daude etxean irten ezinik. Eta berdin gertatzen ari da Ipar Euskal Herriko, Gipuzkoako, Arabako eta Bizkaiko zentroetan.\nEgoera benetan larria eta ezohikoa dela adierazteko hainbat gurasok eta irakaslek bestelako ekimenak ere burutu dituzte egunotan. Bilboko Atxuri auzoko eskola publikoko haurrak ikastetxetik kale erdira atera ziren jatordua egiteko, jantokiko segurtasun bermerik ez baitago. Denetarako baliabide urriak luzatu baitira.\nInteresdun guztientzat segurtasun osoa eskatzeko garaia da. Garai berriei, konponbide berriak.


Herriz herri greba eta mobilizazioen datuak - O14 greba orokorra\nO14 greba orokorra\nHerriz herri greba eta mobilizazioen datuak\nO14 greba orokorra | 2008-02-13 19:24\nHego Euskal Herrian, herriz herri izango dira mobilizazioak. Greba deialdia eztabaidatu eta bideratu da honezkero fabriketan, ikastetxeetan, lantokietan, taberna eta dendetan.\nEuskal Herrian mobilizazio eguna ere bada gaurkoa.\nErrepresioari STOP esateko ordua ere iritsia.\nGune honetan, Euskal Herriko herri, auzo, txoko eta bazter ezberdinetan ematen ari diren mobilizazioen berri jaso gura genuke. Eta informazioa osatu, manipulazio eta desinformazioari aurre eginez.\nGuztion artean osatu dezakegu. Herriz herri, auzoz auzo.\neh greba mobilizazioak o14\nLAB (webgunea) 2008-02-14 01:49 #1\n
- DEIALDIAK -
\n
· Aiara
Laudio: 12:00etan, manifestazioa Lamuza Plazatik.
Amurrio: 12:00etan. manifestazioa Herriko Plazatik.
Orduña: 12:00etan. manifestazioa Herriko Plazan.
\n
· Gasteiz-Lautada
Gasteiz: 12:00etan, manifestazioa desde Correos.
Agurain: 12:00etan, San Juan plazan.
Oion: 12:00etan, kontzentrazioa poligonoan.
Bastida: 12:00etan, kontzentrazioa autobus geltokian.
Samaniego: kontzentrazioa Eskuernaga gurutzebidean.
\n
· Arabako psikiatrikoan 12:00etan.
\n
· Bilbo
12:00etan, PSOEren egoitzaren aurrean (mobilizazio nagusia).
11:30ean, Bizkaiko Diputazioan.
11:30ean, Eusko Jaurlaritzan.
\n
· Busturialdea / Lea Artibai
Ondarroa: 12:00etan eta 19:30ean. Alamedan.
Markina: 12:00etan eta 19:00etan Arkupetan.
Gernika: 11:00etan eta 19:30ean Arrien aurrean.
Lekeitio: 12:00etan eta 19:30ean Eskolapen.
Bermeo: 12:00 y 20:00 Goiko plazan.
\n
· Hego Uribe
Etxebarri: 11:30ean Txiki-Otaegi plazan.
Arrigorriaga: 11:30ean Argala plazan.
Ugao: 11:30ean Herriko plazan.
Zeberio: 11:30ean Herriko plazan.
Usansolo: 11:30ean BBVA aurrean.
Galdakao: 11:30ean Gurutzeta plazan.
Igorre: 11:30ean Kultur Etxean.
Basauri: 13:00etan Bentan.
\n
· Eskumaldea
Derio: 13:00etan, manifestazioa Udaletxetik.
Mungia: 12:00etan, manifestazioa Udaletxetik.
Algorta: 13:00etan, manifestazioa Telletxetik.
\n
· Ezkerraldea:
Barakaldo: 12:00etan eta 20:00etan Herriko plazan.
Sestao: 12:00etan, Udaletxearen aurrean.
Portugalete: 12:00etan, Triangelu plaza.
\n
· Donostialdea
Donostia: 12:00etan, Gipuzcoano, Askatasunaren etorbidea (mobilizazio nagusia). Bertan LABeko idazkari nagusia den Rafa Diez Usabiagak adierazpenak egingo ditu.
Hernani: 12:00etan, Udaletxean.
Usurbil: 12:00etan, Udaletxean.
Andoain: 12:00etan, Udaletxean.
\n
12:00-14:00 Miramon (EITBko langileak-2 ordutako lanuztea).
12:00etan, Donostiako Ospitalean.
\n
· Debagaraia
Arrasate, Oñati, Bergara, Antzuola, Eskoriatza, Aretxabaleta, Elgeta: 12:00etan udaletxe aurrean.
\n
· Debaldea
Eibar, Elgoibar, Soraluze, Deba, Mutriku: 12:00etan udaletxe aurrean
\n
· Oarso
Irun: 12:00etan, manifestazioa San Juan plazatik.
Orereta: 12:00etan, Herriko plazan.
Oiartzun: 12:00etan, manifestazioa Doneztebe plazatik.
\n
· Kosta
Zarautz: 12:00etan, Udaletxearen aurrean.
Zumaia: 12:30etan, Zubi txikian.
Azpetia: 12:00etan, Udaletxean.
Zestoa: 12:00etan, Herriko plazan.
Azkoitia: 12:00etan manifestazioa Herriko plazatik.
\n
· Tolosaldea
Legazpia: 12: 00etan, Udaletxearen aurrean.
Beasain: 12:00etan, Zubimuxun.
Tolosa: 12:00etan, Udaletxean.
Billabona: 12:00etan, Udaletxean.
\n
· Iruñerria
Iruñea: 12:30etan, Gaztelu plazan (mobilizazio nagusia).
Nafarroako Unibertsitatea: 11:00etan, Liburutegian.
\n
Iruñea, Uharte, Burlata, Atarrabia, Orkoien, Barañain, Zizur Nagusia, Antsoain e Berriozarren: 11:00etan, Udaletxeen aurrean.
\n
Errotxapea (Xalbador plaza), Arrosadia (Zaragoza kaleko errotonda), Iturrama (Serafin Olabe), Txantrea (Atarrabiako etorbidea), Donibane (Golem zinemak), Sanduzelai (Nafarroako etorbidea).
\n
· Sakana-Larraun
Sakanako herri guztietan kontzentrazioak 12:00etan.
Altsasu: 13:00etan, manifestazioa Foru plazatik.
Leitza: 12:00etan, manifestazioa.
\n
· Erribera-Erdialdea
Lizarra: 11:30ean, Bajanavarra kalean.
Tutera: 20:00etan, Foru plazan.
Tafalla: 20:00etan, Foru plazan.
\n

IPAR EUSKAL HERRIA
\n
· Hendaia: 12:00etan, kontzentrazioa "Joncaux" poligonoaren rotondan
Baiona: 18:30etan, kontzentrazioa Baionako Espainiar kontsuladoaren aintzinean alderdiek deiturik (Batasuna, AB, EA, LCR).
\narrankudiaga 2008-02-14 09:23 #2\nArrankudiaga-Zollon 19:30etan kontzentrazioa izango da\nLarrabetzu 2008-02-14 11:12 #3\nLarrabetzu erabat geldirik. Mobilizazio deialdiarekin bat egin dute herritarrek.
Herriko eskola. Itxita eta greban.
Haur eskola. Itxita eta greban.
Taberna, jatetxe eta denda guztiak itxita.
Herriko kale nagusiko obrak, gelditurik.
BBK itxita, eta Ipar Kutxak pertsiana jeitsita.
Herrian, kalean ez da egun normal bat.

\nlima 2008-02-14 11:25 #4\nukberri.net webguneak bat egin du grebarekin, grebari buruzko informazioak bakarrik emanez. Horretara, Uribe Kostako informazioa bertan:
http://www.ukberri.net
\nLeioatik 2008-02-14 11:44 #5\nLeioan %50eko segimendua dauka grebak merkataritzan eta ostalaritzan

 Leioako udalerriko denda txikien eta tabernen erdiak ateak itxi egin ditu edo jaitsi du pertsiana, "salbuespen egoerari stop" eta "aldaketa garaia dela" esatekoa den gaurko greba orokorreko egunarekin bat eginez. Horrela jakinarazi du LAB sindikatuak Leioan egindako lehenengo kontaketaren ostean. Bestalde, lan zentroei buruz oraindik informazioa batzeke badute ere, momentuz jakinarazi dute Betiko ikastolak eta Caja Laboral-Euskadiko Kutxak ez dutela gaur zabaldu. Dena den, azaldu dutenez, arratsaldean osatuko dute itxi duten enpresen zerrenda eta itxi ez duten lan zentroetan lanuzteak izan duen segimenduaren ehunekoaren berri emango dute. Azkenik, LABek salatu du Ertzaintzak greba eskubideari eta lan sindikalari gaur jartzen ari zaizkion oztopoak. Izan ere, Ertzaintzak bi sindikalista identifikatu ditu Udondo auzoan, Ibarrabarri industrialdean kontaketa egin eta beharginekin hitz egin ondoren. Argazkian, Algortako auzokide bat itxitako denda baten aurretik igarotzen.\nukberri.net webgunetik hartua\n2008-02-14 12:59 #6\nLeioakoa ez duzue ezta zuok sinisten. Pinueta auzoa guztia zabalik, lamiako ere bai, inguruko kale danatatik ere. Zentruan dendaren bat edo beste itxita, batez ere manifestazioen orduan
\nDina 2008-02-14 14:46 #7\nPasai Antxo

Greba erabatekoa izan da komertzioan eta hezkuntzan hasiera hasieratik. Poligonoan jauera badago baina inolaz ere egun arrunt batekoa. Goizean N-1 moztu dute eta poliziak hiru lagun identifikatu eta geraera hori leporatu die.
10etan batzar informatiboa egin da eta 12etan batzarra eta manifestazioa, 120 bat pertsona bildu dituena.
12:30ak inguru zirela berriro moztu dute N1.
Arratsaldeko 7retan batzarra eta manifestazio burutuko dira.
\nDina 2008-02-14 14:52 #8\nOarsoaldeko mobilizazioen bideoak Oarsoaldeko Hitzan.

Ikaragarria da zer gutxirekin zentsura gainditu eta zenbat aldatu daiteken gertaeren ikuspegia.
\ngorka 2008-02-14 16:07 #9\nMutriku
greba orokorra komertzio taberna eta irakazkuntzan, heuneko 50a industrian.
goizeko 9:30tan kotxekarabana bat herrian eta poligonoaren inguruan, 25 kotxe (zipaioen jarraipenaz)
eguerdian 150 laguneko manifestaldia herrian zehar.
BORROKA DA BIDE BAKARRA!!

\nGorka 2008-02-14 22:58 #10\nKontxo, beldur nintzen grebak ez ote zuen nahikoa oiartzun izango, baina badirudi arrakastatxua izan dela, batez ere ze baldintzekin eman den kontutan hartuta. Gaur arratxaldean, Donositako hirigunean bertan, gutxien gutxienez erdiak ziren itxita zeuden denda eta tabernak, eta ia denak Antiguo aldean zeudenak.


Euskarazko ipuinak euskarri digital interaktiboan | Kultura | Berria\nEuskarazko ipuinak euskarri digital interaktiboan\nMikel Mendibilen 'Zatiketak biderkatuz' lana plazaratu du Luul taldeak, gurasoen banaketari buruzkoa. luul.eu webgunean dago eskuragai. BERRIA euskarazko bertsioaren sustatzailea da.\nHaurrentzako ipuinak euskarri digital interaktiboan argitaratzeari ekin dio Luul taldeak, Mikel Mendibilek idatzi eta ilustratutako Zatiketak biderkatuz lana plazaratuz. Luul taldearen webgunean dago eskuragai lana (www.luul.eu), 2,17 euroan. Mendibilen ipuina irakurtzeaz gain, irakurleak hark egindako ilustrazioak mugitzeko eta haiekin jolasteko aukera izango du.\nHain zuzen, euskaraz sortutako lehen ipuin interaktiboa da Lizarran sortutako egitasmo hori. Tableta eta telefonoetarako aplikazio bat da; Apple store eta Google play dendatan deskarga daiteke. Durangoko Azokan aurkeztu dute, eta BERRIA da euskarazko bertsioaren sustatzailea.\nHaur eta gaztetxoek euskarri digital interaktiboak maiz erabiltzen dituztela baina haietan euskarak oso presentzia urria duela jabetuta daude Luul-eko kideak, eta horrek bultzatu ditu proiektua abian jartzera.\nLuul taldeko kideek gizarte ereduaren inguruan duten kezkak isla izaten du plazaratzen dituzten lan guztietan. Zatiketak biderkatuz ez da salbuespena. Gurasoen banaketaren gaia planteatu du egileak, Luulekoen enkarguz. Haur eta gaztetxoek familia eredu desberdinak naturaltasunez ikus ditzatela nahi dute Luuleko kideek.\nMendibilek aurten kaleratutako bigarren ipuina da Zatiketa biderkatuz, apirilean egile beraren Enara ttipia album ilustratua kaleratu baitzien Denonartean zigiluak.\n«Jolasteko gaitasunarekin lotzen dut sormena»\nPop kulturaren alabak dira 'Lilurabera' Yurre Ugarteren bigarren narrazio bildumako protagonistak, eta bilaketa estetikoak ardazten ditu haien bizitzak eta egitasmoak.


Pandora FMS WP – WordPress plugina | WordPress.org Euskara\nArtica ST-(e)n arabera\n“Pandora FMS WP” software librea da. Ondoko pertsonek egin dizkiote ekarpenak plugin honi.\nPandora FMS WP 1 eskualde-ezarpenera itzuli da. Eskerrik asko itzultzaileei beraien ekarpenengatik.\nItzul zaitez Pandora FMS WP zure hizkuntzara.


del 11 de Octubre al 24 de Octubre\t(Hernani)\tOrganizador: Hernani Kultura\nAginagako jaiak: Oilasko Biltzaileen Eguna\n12 de Octubre\t(Usurbil)\tOrganizador: Aginagako Jai Batzordea\n06:00 Oilasko biltzaileen irteera soziedadetik, indarrak hartu ondoren.\n12:00 Oilasko biltzaile txikien irteera Mapildik.\n15:00 Oilasko biltzaileen bazkaria frontoiko karpan.\n22:00 Andoni bakarlaria.\nOndoren, Karaoke baldarra. Seguru furia goitik behera.\ndel 12 de Octubre al 14 de Octubre\t(Lasarte-Oria)\tHora: Egun osoa\nLugar: Jaizkibel plaza\nLugar: Okendo plazan\ndel 12 de Octubre al 14 de Octubre\t(Usurbil)\tOrganizador: Andatza M.K.T.\ndel 08 de Octubre al 21 de Octubre\t(Hernani)\tOrganizador: Berriak elkartea eta Udala\nLugar: Herrian zehar


ULMA Peruko merkataritza gunerik handienetakoaren eraikuntzan — Begira - Ulma aktualitatea\nGuztira, 2.000 tonatik gora enkofratu eta aldamio erabili dira, eta nabarmentzekoak izan dira horma eta zutabeak egiteko erabili den COMAIN enkofratu modular arina eta NEVI enkofratua. Lauzetan, berriz, ENKOFLEX egurrezko habedun enkofratua erabili da, ageriko hormigoizko akabera bikainak eskaintzen duelako eta lauza azalera desberdinetara egokitzeko oso malgua delako.\nEgitura horizontalak zurkaizteko sistema gisa, BRIO Zinbria, ALUPROP aluminiozko puntalak eta OC Zinbria jarri zituen ULMAk. BRIO norabide anitzeko aldamioa langileak obrako gune guztietara iristeko erabili zen, eta gune seguruak prestatu ziren bertan hainbat lan egiteko, hala nola, burdineria jartzeko, hormigoitzeko, desenkofratzeko edo materiala pilatzeko, besteak beste.\nULMAko teknikari trebatzaileek aldamioak eta enkofratuak erabiltzen irakatsi zieten langile guztiei, haien ondoan egonda, obrako muntaketaren produktibitatea handitzeko, beti muntaketa seguru eta modu efizientean eginda eta gauzatze epe zorrotzak beteta.\nHitz batean, obra enblematikoa da ULMArako; izan ere, 18 urte dira ULMA Perun dagoela, eta denbora tarte horretan herrialdean zabaldu eta eraiki diren merkataritza gune gehienen proiektuetan parte hartu du, stockaren eta soluzio teknikoen ikuspuntutik erantzuna emateko gaitasun handia erakutsita. ULMAren ingeniaritza arloak 4.000 ordu baino gehiago inbertitu zituen proiektua garatzeko, aldamio eta enkofratuen soluzio errentagarriak eta seguruak eskaintzeko gaitasun teknikoa baduela erakutsita.


Ekologistak Martxan taldeak ohartarazi du hezeguneek lehortearen eta urbanizazioaren aurrean duten arriskuaz | Consumer\nEkologistak Martxan taldeak ohartarazi du hezeguneek lehortearen eta urbanizazioaren aurrean duten arriskuaz\nErrepideak, urtegiak edo zementua ureztatzeko ubideak bezalako azpiegitura obrek haiek aldatzea edo suntsitzea dakarte.\nEkologistak Martxan taldeak Hezeguneen Nazioarteko Egunean administrazio publikoei eskatu die ahalegin handiagoa egin dezatela hezeguneen kontserbazioa eta produktibitatea bermatzeko; izan ere, hezeguneen %60, gutxienez, desagertu egin dira urbanizazio- eta lehortze-jardueren ondorioz. “Hezeguneak ura duten gainazalak dira, gainazalean edo zentimetro gutxi batzuetan; batzuetan, hezetasun-kondizioetara egokitutako landaredia eta hegazti-fauna aberatsa eta askotarikoa dituzte”, azaldu zuten ekologistek komunikatu batean.\nHezeguneek garrantzi ekologiko eta ekonomiko handia dute, produktibitate eta dibertsitate biologiko handia baitute. Izan ere, leku horietan, espezie ugari biltzen dira aldizka, eta espezie horiek erruteko edo hazteko erabiltzen dituzte. Gainera, beste animalia askok erabiltzen dituzte bizirik irauteko behar duten elikagaia eta ura eskuratzeko. Produktu merkaturagarrietarako lehengaiak lortzen dira hezeguneetatik, bereziki sektore tradizionalean eta artisautzan. Nekazaritzarako eta abeltzaintzarako ur-erreserba dira, baldintza eta ezaugarri bikainak dituzte jarduera ludikoak eta ingurumen-interpretaziokoak garatzeko, eta, nola ez, biodibertsitate-gordailu bat, eremuaren adiera zabalenean.\nEkologistek, alde horretatik, funtsezkotzat jotzen dute hezeguneen inguruko azaleren okupazio- eta erabilera-mailak geldiaraztea, ia beti hirigintza-hazkundearekin lotuta, baita hezegune horietako eremuenak ere, egun Isla Cristinan (Huelva), Estancako aintziran, Calahorran (Errioxa) edo Or-eko hezegunean (Ablitas, Nafarroa) gertatzen ari den bezala, batzuk aipatzearren.\nEra berean, zenbait azpiegitura-obrek, hala nola errepideek, urtegiek, zementua ureztatzeko kanalek, zuzenean edo zeharka hezeguneak aldatzea edo suntsitzea dakarte, eta horri gehitu behar zaio ingurune naturalean kanpoko espezieak sartzea eragiten ari den arazoa. Kontserbazioko aditu askoren ustez, espezieak galtzeko bigarren kausa garrantzitsuena da.\naurrez aurre ekologistak alerta-egoeran humedales-eu lehortze peligro-eu


TXOSTENA: Euskal Herriko Unibertsitateko Irakurle plazak - Letren Fakultatea - UPV/EHU\nTXOSTENA: Euskal Herriko Unibertsitateko Irakurle plazak/\nEuskal Herriko Unibertsitateko irakurle plazak\nEuskal Herriko Unibertsitateko irakurle plazak beste erakunde batzuekin adostutako elkarlan akordioen ondorioz sortzen dira herrialde jakin batetako hizkuntza eta kultura ezagutarazteko. Akordio hauen bidez Euskal Herriko Unibertsitateak irakurleak kontratatzen ditu (unibertsitatean eskolak emateko prestatu dauden pertsonak eta hitzarmenean zehaztutako hizkuntza ama hizkuntza dutenak).\nIrakurle plazei esker honako jarduera hauek gauzatu daitezke:\nHizkuntza eta literatura eskola arautuak (irakurlearen ama hizkuntzan). Eskola hauek irakasle irakurleak ematen ditu, ikasturte akademikoan zehar ematen dira eta emaitzak ikaslearen curriculumean agertzen dira. Gehienetan, irakurleak ematen dituen eskolak hizkuntza, literatura eta itzulpengintza ikasketetako bloke handiagoen zati dira.\nDagokion hitzarmeneko hizkuntza eta kultura ezagutarazteko eta irakasteko kultur jarduerak (jardunaldiak itzulpengintzaz, literaturaz, historiaz, zineaz…, dokumentuen argitalpena etab.). Jarduera hauek unibertsitateko kide guztiei zuzenduta daude.\nHitzarmenetan zehaztutako hizkuntzen inguruko udako ikastaroak. Merezimendu lehiaketa baten bitartez hizkuntzetako ikasle onenak hautatzen dira. Jarduera honen bidez ikasleek hizkuntzetan 'murgiltzeko' aukera dute.\nIrakurle plazek mesede egiten diote Letren Fakultateko ikasle guztien prestakuntzari (1.600 ikasle inguru) eta antolatzen dituzten jardueretan Euskal Herriko Unibertsitateko kide guztiek parte har dezakete.\nIrakurle programari esker lortzen diren emaitzak honako hauek dira:\nIkasleek hizkuntza maila ona izatea lortzen dute, hortaz, aukera dute ikasi duten hizkuntzan testuak irakurtzeko eta komunikazio gaitasun ona lortzen dute. Bi emaitza hauek ezinbestekoak dira mugikortasun programei etekina ateratzeko (ERASMUS). Mugikortasun programei esker ikasleek irakasgai zehatzak ikas ditzakete irakasgai horiek direla eta ezagunak diren unibertsitateetan.\nFilologietako eta Itzulpengintzako ikasleak hizkuntzetan trebeak izateak enpresei hizkuntzekin zerikusia duten zerbitzuak (itzulpenak, interpretazioak, enpresetako zuzendarientzako hizkuntza eskolak etab.) eskaintzeko prestatuta dauden profesionalak heztea ahalbidetzen du.\nGaur egun munduan dauden migrazio mugimenduen ondorioz gure gizartean kultura anitz daude eta ama hizkuntza ezberdinak (arabiera, txinera, portugesa, errusiera etab) dituzten pertsonak. Kultura ezberdinen arteko elkarbizitza biztanleen arteko komunikazioan oinarritzen da. Beharrezkoa da laguntza zerbitzuetan (osasun zentroak, gizarte laguntza) eta zerbitzu ofizialetan (erregistro zibila, udalak etab) prestatutako interpreteak izatea.\nIRAKURLE PLAZEN MAPA\nHauek dira gaur egun Euskal Herriko Unibertsitatean dauden irakurle plazak eta unibertsitatearekin hitzarmenak dituzten erakundeak:\nFrantseseko irakurlea (Commisariat Général aux Relations Internacionales de la Communauté française de Belgique)\nAlemaneko irakurlea (Deutsche Eliteakademie, DEA)\nItalierako irakurlea (Kulturaren Institutu Italiarra eta Napoliko Unibertsitatea)\nGrezierako irakurleak (Hezkuntzako Estatu Idazkaritza, Greziako Gobernua)\nPolonierako irakurlea (Postdamgo Unibertsitatea; Bizkaiko Foru Aldundia)\nErrusierako irakurlea (Moskuko Unibertsitatea)\nTurkierako irakurlea (Bizkaiko Foru Aldundia)\nGalizierako irakurlea (Xunta de Galicia)\nKatalaneko irakurlea (Bartzelonako Unibertsitate Autonomoa)\nIrlandarreko irakurlea (Irlandako Unibertsitate Nazionala, Maynooth)\nArabiarreko irakurlea (Kairoko Unibertsitatea)\nJaponierako irakurlea (Kyotoko Unibertsitatea)


Zure enpresan Datuak Babesteko delegatua kontratatu beharrean zaudete? — LABORAL Kutxa\n13 azaroa, 2018 | argitaratuta LABORAL Kutxa\nDatuak Babesteko Erregelamendu Orokor (DBEO) berria indarrean sartu zenetik, enpresa askok plantillan Datuak Babesteko Delegatua (DBD) sartu behar izan dute. Zure enpresan DBD bat eduki behar duzun jakin nahi baduzu, erregelamendu berriak zer dioen azalduko dizugu.\nDatuak Babesteko Delegatua hartu behar duten enpresak\n– Datu pertsonalak normalean edo sistematikoki lantzen dituzten enpresak edo erakunde pribatuak, datuen bolumena edozein izanda ere.\n– Datu sentiberak erabiltzen dituzten erakundeak; hala nola, ideologia, osasuna, erlijioa, jatorri etnikoa edo pertsonen zigor penalak.\n– Herri Administrazioak.\nGogoratu zure enpresa DBD bat izatera behartuta badago eta ez baduzu hartzen, 20 milioira bitarteko zigorrak izan ditzakezula edo urteko fakturazioaren %4a enpresa handien kasuan. Zenbait konpainiak Datuak Babesteko Delegatuaren zerbitzuak enpresaz kanpo kontratatzea aukeratu dute, plantillan sartu gabe; hori beste aukera bat da.\nDatuak Babesteko Delegatuaren profila\n– Datuak Babesteko Delegatuaren Ziurtagiria du.\nZiurtagiri horrek egiaztatzen du DBDk prestakuntza bat gainditu duela DBD Ziurtagiri Eskemaren edukiekin, Datuak Babesteko Espainiako Agentziak (DBEA) sustatuta. Normalean, prestakuntza horiek ematen dituztenak zibersegurtasunean eta zuzenbide digitalean espezialistak dira.\n– Zuzenbidean ezagutza espezializatuak.\n– Datuak babesten aditua.\nDatuak Babesteko Delegatuaren funtzioak\n– Datuen tratamenduan aplikatuko diren segurtasun-neurriak planifikatzea.\n– Zure enpresak burutzen dituen datu pertsonalen tratamendu guztien barne erregistroa egitea.\n– Datu Pertsonalen Babesan Inpaktuaren Ebaluazioa (DPBIE) egitea, gerta daitezkeen arriskuak prebenitzeko: datuen ihesa, e.a.\nMaiatzean azaldu genizun moduan, zure enpresak DBD bat sartu behar ez badu ere, gogoratu zeintzuk diren burutu behar dituzun aldaketa nagusiak:\n– Argi eta garbi zehaztu datuak zein helburutarako eskatzen dituzun.\n– Bildu soilik helbururako beharrezkoak diren datuak.\n– Bildu bezeroaren berariazko baimena.\n– Eman datuak zure lehiakideei formatu eskuraerrazean: eramangarritasun-eskubidea.\n– Ezarri datuak ezabatzeko protokoloa, eskatzeko zegoen helburua amaitutakoan: ahazteko eskubidea\n– Kontrolatu zehatz-mehatz nori uzten dizkiozun datuak. Egiaztatu araudia betetzen dutela (aholkularitza-etxeak, konponketa-enpresak, sinadura informatikoak,…).


Gatz - nana shibui\nArtista, sortzaile zein diseinatzaile gazteei, gure kultura-espazioan egoteko aukera ematea gustuko dugu, eta aldi berean, modu desberdin batean eguneratuta egon, eta arte eta diseinuko azken tendentziak erakusteko gai izatea. Ahal den neurrian, ari horretatik sortzen dira nana. taldeak antolatzen dituen sortzaile deialdiak. Lan honen erronka, estilo eta diziplina artistikoak modu koherente batean konbinatu eta erakustea zen, gure tokiko artisten lanak balioetsi (Juan Álvarez, Mikel Aranburu, Marina Etxeberria, Aritz Kabe, Brian Nills), eta jendearentzako erakargarria egin eta beraien parte hartzea bultzatuko zuen erakusketa formatu bat sortuz. Euskal kosta bezalako ingurune batean bizitzeko zortea dugu, bere kolore, usain, soinu, testura, zapore…-ekin, eta halaber, inspirazio guzti hori aparteko sorkuntzekin irudikatzeko gai diren sortzaileak bertan izatearen zortea. Horregatik, lehenengotik apurtxo batekin eta bigarrengotik beste apurtxo batekin, planteatutako helburuak konponduko zituen erakusketa diskurtsoa sorrarazi zezakeela ikusi genuen. Gaia aurkitu eta irtenbide semantiko eder eta bikain batekin topo egin genuen: “GATZ”, gure ingurunean horren presente dagoen itsasoko gatzaren inguruko erakusketa, gure egunerokotasunean honek gogorarazi eta barneratzen dizkigun sentsazioak transmititzeko. Horrela sortu ziren erakusketaren espazioaren diseinua, grafikoak, kartelak eta erakusketako irudiak, magia hori aurkitzen zen diseinuarekin topo eginez, gure kultura-espazioa bezalako toki xume batean kalitate artistikoa modu bakarrean elkartuz, eta batez ere, gehiagorako gogoekin geratu ziren jende zoragarria askorekin elkartzeko aukera emanez.\n“Gatz” erakusketaren inaugurazio bideoa\nINAUGURACIÓN “SAL” from nanashibui on\n“Gatz” erakusketaren muntaia\nMontaje “Sal” from nanashibui on Vimeo.\nEstilo desberdinak eta diziplina artistikoak\nJuan Álvarez, Mikel Aranburu, Marina Etxeberria, Aritz Kabe, Brian Nills\nErakusketa, nanaEmakumeen Ametsak\nnanaArkitektura berri baterantz


Le Mas-d'Azil - Wikipedia, entziklopedia askea.\nRaymond BERDOU (2014-2020)\n43° 04′ 50″ N, 1° 21′ 38″ E / 43.080555555556°N,1.3605555555556°E / 43.080555555556; 1.3605555555556Koordenatuak: 43° 04′ 50″ N, 1° 21′ 38″ E / 43.080555555556°N,1.3605555555556°E / 43.080555555556; 1.3605555555556\nLe Mas-d'Azil (Frantzia)\nLe Mas-d'Azil (Okzitania)\nLe Mas-d'Azil (frantsesez eta ofizialki: Le Mas-d'Azil) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 1198 biztanle zituen.\n2007an Le Mas-d'Azil udalerrian erroldatutako biztanleak 1.226 ziren. Familiak 507 ziren, horien artean 181 pertsona bakarrekoak ziren (56 bakarrik bizi ziren gizonak eta 125 bakarrik bizi ziren emakumeak), 141 seme-alabarik gabeko familiak ziren, 125 seme-alabak dituzten bikoteak ziren eta 60 seme-alabak dituzten guraso-bakarreko familiak ziren.\n2007an 689 etxebizitza zeuden, 531 familiaren etxebizitza nagusia ziren, 123 bigarren erresidentzia ziren eta 34 hutsik zeuden. 609 etxeak ziren eta 78 apartamentuak ziren. 531 etxebizitza nagusietatik 359 bere jabearen bizilekua ziren, 142 alokairuan okupaturik zeuden eta 30 doan lagata zeuden; 3 etxek gela bat zuten, 18 etxek bi zituzten, 85 etxek hiru zituzten, 166 etxek lau zituzten eta 260 etxek bost zituzten. 316 etxek euren parking plaza propioa zuten azpian. 220 etxetan ibilgailu bat zegoen eta 210 etxetan bat baino gehiago zituzten.\nLe Mas-d'Azil udalerriko biztanleria-piramidea 2009an .\n2007an lan egiteko adina zuten pertsonak 693 ziren, horien artean 512 aktiboak ziren eta 181 inaktiboak ziren. 512 pertsona aktiboetatik 444 lanean zeuden (248 gizon eta 196 emakume) eta 68 langabezian zeuden (31 gizon eta 37 emakume). 181 pertsona inaktiboetatik 59 erretiraturik zeuden, 58 ikasten zeuden eta 64 "bestelako inaktibo" gisa sailkaturik zeuden.\n2009an Le Mas-d'Azil udalerrian 501 unitate fiskal zeuden, 1.077 pertsonek osaturik. Pertsona bakoitzeko diru-sarrera fiskalaren mediana urteko 14.385 euro zen.\n2007an zeuden 80 komertzioetatik, 3 erauzte enpresak ziren, 4 janari enpresak ziren, 3 bestelako produktu industrialen fabrikazioko enpresak ziren, 19 eraikuntza enpresak ziren, 18 ibilgailuen saltze eta konpontze enpresak ziren, 2 garraio enpresak ziren, 6 ostalaritza eta jatetxe enpresak ziren, 1 informazio eta komunikazio enpresa zen, 2 finantziazio enpresak ziren, 2 higiezinen enpresak ziren, 8 zerbitzu enpresak ziren, 7 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 26 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 1 ibilgailuen konpontzeko eta nekazaritza tresnetako lantokia, 3 igeltseroak, 5 margolariak, 5 zurginak, 2 iturginak, 1 argiketaria, 1 ile apaindegia, 3 jatetxeak, 1 higiezinen agentzia eta 1 apaindegia.\n2009an zeuden 8 establezimendu komertzialetatik, 1 120 m2 baino gehiagoko denda zen, 2 120 m2 baino gutxiagoko dendak, 1 okindegi zen, 1 harategi zen, 1 liburu denda zen eta 2 arropa dendak ziren.\n2000. urtean Le Mas-d'Azil udalerrian 39 nekazaritza-ustiategi zeuden, 1.769 hektarea erabiltzen.\n2009an lehen-hezkuntzako eskola bat zegoen. Le Mas-d'Azil udalerrian Bigarren Hezkuntzako ikastetxe bat zegoen 260 ikaslekin.\nLes Bordes-sur-Arize (3,0 km)\nGabre (4,6 km)\nAllières (4,8 km)\nCampagne-sur-Arize (5,8 km)\nCamarade (6,2 km)\nCastéras (6,3 km)\nMontfa (6,6 km)\nClermont (6,6 km)\nLanoux (6,6 km)\nDurban-sur-Arize (6,8 km)\nPailhès (7,1 km)\nMontseron (7,9 km)\nWikimedia Commonsen badira fitxategi gehiago, gai hau dutenak: Le Mas-d'Azil\nOrriaren azken aldaketa: 18 uztaila 2016, 20:11.


Genista teretifolia - Wikipedia, entziklopedia askea.\nEspeziea Genista teretifolia\nThe ID "Q64566, Q10388891, Q3110572" is unknown to the system. Please use a valid entity ID.\nGenista teretifolia, Genista generoko landarea da.\n20-100 cm bitarteko mulu edo zuhaixkatxo arantzagabea da.\nZurtoin gazteak zutituak, ildokatuak, trinkoki zetakara-ilundunak eta kolore gris hauskarakoak dira. Adar zaharrak, aldiz, arrailoduak, arreak eta ilaundunak dira. Hostoak era txandakatuan agertzen dira. Bakunak, zorrotzak, tolestu edo inbolutoak izan daitezke eta itxura ia zilindrikoa hartzen dute. Behekoak faszikulatuak dira, goikoak bakartiak direlarik. Txandakatuak dira\nLoreak, bakarka antolatzen dira braktea bakoitzaren galtzarbean, adarren muturrean ale gutxiko luku motz eta trinkoak osatuz. Pedizeloak bi brakteola ditu puntan, kalizaren oinaren aldamenean. Kalizaren itxura zetakara-zilarkara da, eta estandartea, zetakara kanpoaldean eta gilaren luzera berdintsukoa da, azken hau ere zetakara. Leka trinkoko zetakarak 2-4 hazi biltzen ditu.\nMaiatzetik uztailera loratzen da.\nSubstratu basiko eta nahiko higatuen gainean bizi da (marga, konglomeratu eta molasa). Larre lehor eta freskoetan hazten dira.\nIberiar penintsularen iparraldeko endemismoa da, hain zuzen ere Ebro Garaia eskualdekoa. Bere banaketa arearen zati handiena Euskal Herrian aurkitzen da, Nafarroa erdialde eta Araba ekialdean, non populazio zabalak osatzen dituen. 450-14000 metro arteko latitudeetan bizi da normalean.\n1941. urtean deskribatutako landareak\nOrriaren azken aldaketa: 12 martxoa 2020, 09:48.


« O Apostolo filmaren emanaldia Tribu 2.0 sareari esker!\nIkastetxeko Irakurketa Plana »\nAtazetan Oinarritutako Ikaskuntza (AOI) batez ere bigarren hizkuntzaren irakaskuntzan landu den metodologia da. Helburua da hizkuntza ikuspegi komunikatibotik lantzea eta ez egitura sintaktikoen lanketan edo ikuspegi nozio-funtzionalean.\nEsan dezakegu AOI metodologia dela hizkuntzaren alderdi “mikroen” lanketa (zoom egitea hizkuntzaren erabileran), hizkuntzaren komunikazio ikuspegia galdu gabe. Hau da, ataza komunikatiboak garatzea da hizkuntzaren garapena bermatzeko unitate minimoa, nire ustez.\nMetodologia proposamen honen egituraketa oso xumea da eta horregatik, oso praktikoa da hizkuntzaren alderdi formalak une jakin batean fokalizatzeko:\nATAZAURREA: ataza komunikatiboa girotzea, testuinguratzea, kokatzea da atazaurrearen funtzioa. Izan daiteke, halaber, ataza betetzeko behar diren oinarrizko hitz edo egiturak pizteko unea. Baina kontuz! Kontua ez da ataza betetzeko “behar den gramatika ematea”; atazaurrea girotzearekin eta aktibazioarekin lotuago dago betiko azalpen gramatikalekin baino.\nPRESTAKUNTZA: fase hau ez da beti ezinbestekoa baina zenbaitetan, ataza komunikatiboa betetzeko aldez aurretik zerbait egin behar da: ideia batzuk bildu, adibideak ikusi, antolatu…\nATAZA: komunikazio helburua bete. Helburu komunikatiboa zer den ez da hain erraz identifikatzen, ohituegi gaudelako helburu didaktikoak finkatzen… honetan aurrez idatzi nuen zerbait blog honetan\nHIZKUNTZA FOKOA (EDO HAUSNARKETA METALINGUISTIKOA): komunikazio prozesuan aktibatutako hizkuntza egiturak, elementu diskurtsiboak, estrategiak, erregistroak… espresuki lantzen dira, hizkuntzaren erabileran sakontzeko eta hizkuntzaren kalitatea hobetzeko. Zuzenketak, bai, baina baita proposamenak, ekoizpen desberdinen arteko alderaketa eta abar.\nATAZA-OSTEA: egindako jarduera komunikatiboari itxitura emateko jarduera da. Izan daiteke azken errepaso gisa egiten den jarduera komunikatiboa edo proposamen komunikatiboaren azken fasea.\nAdibidez, ataza komunikatiboan gutuna idazten diote eskolako zuzendaritza taldeari ikastetxean hainbat hobekuntza proposatzeko.\nAtazaurrea izan daiteke eskolan dauden hutsuneak aztertzea bilera kolektiboaren bitartez eta hutsune horiek argazkiz dokumentatzea (adinaren arabera, bigarren hau “prestakuntza” izan daiteke).\nPrestakuntzan, gutuna idazteko ideiak zehaztea eta antolatzea izan daiteke.\nHizkuntza-fokoan, gutuna denon artean birpasatzen da eta zalantzak argitzen dira erregistroaren inguruan eta hizkuntza egituraren bati lotuta.\nAtazak oso interesgarriak dira jarduera laburrak direlako eta gainera, errazak dira sortzen eta kudeatzen. Gomendagarriak dira ikasgelan, une jakin batzuetan hizkuntzaren alderdi zehatzetan duten maila diagnostikatzeko eta ebaluatzeko.\nHorrez gain, arreta guztia komunikazioan jartzen denez (beti kalitatearen ikuspegia ere zainduz), hizkuntzaren erabileran kontzentratzen dira ikasleak. Horregatik, hizkuntza jakin batean duten komunikazio maila oso sendoa ez duten ikasleentzat mesedegarria izan daiteke metodologia hau.\nMetodologia hau hobeto ezagutzeko, bi liburu hauek EHUko liburutegian aurkituko dituzu:\nNunan, D. (1995). Hizkuntzak irakasteko metodologia : irakasleentzako testuliburua; itzultzailea, Ana Isabel Morales. Donostia : HABE, 1995\nNunan, David. (1996). El diseño de tareas para la clase comunicativa; traducción de María González Davies. Cambridge: Cambridge University Press.\nPROIEKTUETAN OINARRITUTAKO IKASKUNTZA (PBL) HIZKUNTZA GARATZEKO\nPBL metodogiaren jatorria oso bestelakoa da. Berez ez dago lotuta hizkuntzaren garapenari zuzenean. PBL aspaldiko proposamena bada ere (Kilpatrick-en “The Project Method” 1918koa da, esaterako), duela urte gutxi hartu da eskola edo ikastetxe osoko planteamendu gisa. Bere ezaugarri argiena da produktu bat ekoizten dela proiektuaren bitartez, hau da, zerbait zehatza ekoizten da (testu bat izan daiteke edo jostailu bat, museo bat…). Horrez gain, prozesu osoa erabiltzen da espero diren gaitasunak lantzeko eta produktuaren azken emaitza hobetzeko.\nPBL metodologiaren alde onena da modu integralean lantzen direla diziplinak, eta ondorioz, hizkuntza zehar-lerro gisa sartzen da bete-betean. Izan ere, proiektua garatzeko bidean, hizkuntza modu askotan erabili behar izaten da: talde-laneko eztabaidetan, lanaren amaierako ahozko aurkezpenean, prozesuaren dokumentazioan… Horrek esan nahi du komunikazioa modu naturalean txertatzen dela.\nMetodologia honek ezaugarri hauek ditu diseinuan:\nGALDERA ERAGILEA: galdera honek prozesua pizten du eta prozesu osoa gidatzen du. Galdera hau irekia da eta hobe ez izatea “googleagarria”. Adibidez: “Nola lortuko duzue ikastetxeko argindar faktura murriztea?”\nAGERTOKIA EDO ESZENATOKIA: egiten den proposamenari testuinguru osoa eskaintzen zaio, ahalik eta sinesgarriena eta ahal denean, benetakoa. Adibidez, zuzendaritzak egiten die eskaria eta konpromisoa hartzen du fakturak emateko; fakturan murrizten dutena ikastetxeko jolasgunean hobekuntzak egiteko erabiliko da (adibidez, aurreko atazari segida emanez).\nDAKIGUNA ETA JAKIN BEHARREKOA: ikasleek finkatzen dute irakaslearen laguntzaz zer den proiektua egiteko dagoeneko badakitena (edo uste dutena badakitela) eta ez dakitena. Hau poster formatuan egin ohi da eta prozesuan zehar aldaketak egiten dira, zutabe batetik bestera, aurkikuntzen arabera.\nANTOLAKETA ETA KUDEAKETA: egutegia, taldeen eratzea, plangintza… finkatzen da edo finkatzeko moduak erabakitzen dira. Ikasleen lana antolatzen lagun dezake irakasleak edo berak finkatu prozesua, ikasleen autonomiaren garapenaren arabera edo denbora-mugen arabera. Talde-lanari lotutako prozesu sortzaileak eta kudeaketari lotutakoak abiatzen dira.\nMUGARRIAK ETA EBALUAZIOA: produktu hori garatzeko prozesuko etapa nagusiak finkatzen dira eta etapa horiek dira ebaluazioa izango dutenak: berdinen arteko ebaluazioa, eskolaz kanpoko adituena, irakasleona… Ebaluazio horretan ikasleak autonomoak izateko errubrikak edo ebaluazio irizpide taulak prestatzen dira (edo konprobazio zerrendak, check list izenekoak) eta tresna horien bitartez, prozesuan zehar ikasleei laguntzen zaie bai produktua ahalik eta onena izan dadin eta bai ikas-prozesuak ahalik eta probetxuzkoenak izatea.\nAZKEN PRODUKTUAREN AURKEZPENA ETA ONDORIOAK: ohitura da produktuen erakusketa publikoa egitea: gurasoen aurrean, eskolan, beste gela baten aurrean… eta azken produktu horren amaierako ondorioak ere jasotzen dituzte. Gure adibidean, ikusten da euren proposamenez nola jaitsi den faktura eta aurreztutako diruz egiten diren hobekuntzen inaugurazio ekitaldia egingo genuke.\nEsango genuke zoom-aren analogian, hemen panoramika bat egiten dugula, ikaskuntzaren alderdi desberdinak behatzeko aukera izaten baitugu. Normalean komunikazioa askoz naturalago gauzatzen da eta aberatsago, eta zentzu horretan, oso metodologia ona da. Produktua muturreraino eramatean dago jolasa, eta ahal delarik, kanpoko eragileekin ere lan egitea (harremanetarako gutunak idaztea, kartelak diseinatzea, aurrekontuak egitea…).\nMetodologia honek arrisku nagusi bat du: haurrak komunikaziora bultzatu eta euren komunikazio maila hori hobetzeko aukera eskaintzen ez badiegu, erroreak fosilizatzeko arriskua. Hori ondo ikusi genuen metodo komunikatibo hutsetan, eta horregatik, ondo baloratu behar da ikasleak gai izango ote diren testuinguru irekiagoetan kalitatezko hizkuntza garatzeko… edota, gai izango garen irakasleok testuinguru irekietan ikasleei hizkuntza sendotasunez garatzen laguntzeko.\nAOI ALA PBL?\nHonezkero erantzuna susmatuko zenuen… zergatik “ala” eta ez “edota”? Bi metodologia hauek ezagututa, konbinatu egin daitezke kasuaren arabera, beharren arabera, taldearen arabera…\nEz dira, noski, hizkuntzen didaktikako metodologia bakarrak, baina bi muturrak direla esan daiteke, micro eta macro.\nNolanahi ere, bada garaia ezertarako balio ez duten ariketa gramatikal mekanikoak zokoratu eta gure irakasle irudimena baliatuta eta ikasleen partehartze aktiboarekin gauza berriak asmatzeko! Aspaldi dakigu gramatika hutsezko planteamenduak ez garamatzala oso urrun eta atazak eta proiektuak asmatzea ez da horren zaila, hastean dago gakoa!\nEta ez ahaztu ikaskuntza esanguratsuagoa dela deskubrimenduz, indukzioz eta esplorazioz lortzen dena. Ez galdu denbora azalpen piloa ematen ikasleak ikasteko beharra sentitu aurretik; askoz eraginkorragoa da ikasleak lanean jartzea eta beharraren arabera asetzea. Konturatuko zara euren kasa ere gai direla gauza mordoa deskubritzeko!\n28 urria, 2013 | Category: Hizkuntzaren Didaktika, Orokorra\nIruzkin bat honentzako: Ataza komunikatiboak (AOI) eta PBL metodologia alderatuz\n30 urtarrila 2017 at 16:50\n[…] Ataza komunikatiboen metodologia (AOI) eta proiektu bidezko metodologia (PBL) alderatuz […]


Abesbatzak izango dira protagonista nagusi XIV. Udaberriko Musikaldian - Debagoiena - Goiena.eus\nAitziber Aranburuzabala Juldain 2018-03-29 09:15\nApirilaren 14an hasi eta maiatzaren 6a bitartean egingo dute aurten Arrasateko Udalak, askotariko herriko taldeekin elkarlanean antolatzen duen Udaberriko Musikaldia. Herriko Goikobalu abesbatza eta Arrasate Musikaleko Orkestra gainera, Oñatiko Ganbara abesbatza eta kanpotik etorritako askotariko artista gonbidatu ditu Udalak Musikaldiaren 14. aldiko egitaraua osatzeko.\nSei emanaldi izango dira –hiru asteburutan banatuta–, guztiak doan eta herriko agertoki ezberdinetan, eta aurtengo egitarauan "abesbatzek pisu handia" izango dutela, azaldu du Arrasateko Kultura teknikari Karmelo Alberdik atzo, eguaztena, eguerdian, Kulturateko areto nagusian egin zuten aurkezpenean. Alberdik alboan izan ditu: Arrasate Musikaleko zuzendari Marta Izagirre; Oñatiko Ganbara abesbatzako zuzendari Aitor Biain, eta Goikobaluko presidente, Juan Antonio Barriocanal.\nHasteko, Opus 4 eta Goikobalu Abesbatza\nOrain dela bi urteko Udaberriko Musikaldian izan zen Argentinako Opus 4 laukotea gonbidatu dute berriz ere Arrasatera, eta horiek izango dira herriko Goikobalu abesbatzarekin batera aurtengo egitaraua zabalduko dutenak. "Txorbela otxotearekin abestera etorri ziren eta orduan lotu genuen 2018an elkarrekin kreole-meza bat kantatzea. 50 urte bete ditu Opus 4 dagoeneko laukoteak eta erretiroa hartzeko asmotan ari direla eta, Europan bira egingo dute, eta geldialdietako bat Arrasaten egitea zen euren nahia. Apirilaren 14an egingo dugun emanaldian, hasteko hainbat abesti kantatuko dituzte eurek bakarrik, ondoren Goikobaluk hartuko du lekukoa, eta bukatzeko, kreole-meza abestuko dugu elkarrekin ", kontatu zuen Goikobaluko presidente Juan Antonio Barriocanalek.\nAlberdik azaldu moduan, baina, abesbatzak izango dira oraingoan protagonista; hori horrela, Oñatiko Ganbara abesbatza gonbidatu dute bigarren astebururako. "Serenity proposamenarekin gatoz gu. izenburuak adierazten duen moduan, lasaitasuna transmititu gura duen errepertorioa da, pieza askorekin osatuta dagoena, baina obra guztiek daukate lasaitasun sentsazio hori oinarrian. 45 lagunek osatutako abesbatza eta hamabi musikarik osatutako ganbara orkestra izango gara agertokian, baina ikuskizunean zehar, Andoni Salamerok errezitatutako hitzak tartekatuko ditugu. Apiirilaren 21ean eskainiko dugu eta ordu eta erdi inguruko emanaldia izango da", azaldu zuen Ganbara abesbatzako zuzendari Aitor Biainek.\nBailarako abesbatzez gainera, baina, Donostiako Landarbaso abesbatzaren emanaldia ere iragarri zuten antolatzaileek: "Ez Dok Amairu taldean jardun zuten Oskarbi musika taldearekin batera abestuko dute. 50 urte baino gehiagoko ibilbidea du Oskarbik, eta garai baten Arrasatera sarritan etortzen ziren eta aspaldiko partez, hona etortzeko nahia zuten. Bakoitzak bere kantuak abestuko ditu hasteko, eta ondoren, elkarrekin kantatuko dute".\nArrasate Musikaleko Orkestra, Musikaldian beteranoak\nArrasate Musikaleko zuzendari Marta Izagirrek azaldu zuen, askotariko filmen soinu bandekin osatu dutela errepertorioa. "Orkestra bakarrik izango da oraingoan, eta oso erraz entzuteko programa prestatu dugu. Asko eskertzen diogu Udalari, urtero moduan, Udaberriko Musikaldian parte hartzeko gonbidapena egitea".\nAipatutakoez gain, bestelako emanaldi "bitxiak" izango direla gaineratu zuten antolatzaileek. " Joseba Sarrionandiaren Kristalezko bihotza narrazioa abiapuntu hartuta, errezitaldia egingo du Ander Lipus aktore ezagunak, Erdi Aroko musika ezaugarri duen Khantoria bikotearekin. Ekitaldi hori apirilaren 15ean izango da, eta apirilaren 22an, berriz, Iris Azquinezer txelo-joleak eta Rainer Seiferth gitarra-jole alemaniarrak osatzen duen Zaruk bikotea izango da".\nApirilak 14, zapatua: OPUS 4 eta Goikobalu abesbatza, 20:00etan, San Juan Batailatzailea parrokian.\nApirilak 15, domeka: Herejeen alaba errezitaldi musikatua Ander Lipus aktorearen eta Khantoria musika taldearen eskutik, 20:00etan, Kullturateko areto nagusian.\nApirilak 21, zapatua: Ganbara abesbatzaren Serenity emanaldia, 20:00ean, San Juan Batailatzailea Parrokian.\nApirilak 22, domeka: Zaruk, txelo eta gitarra bikotea, 13:00etan Kulturateko areto nagusian.\nApirilak 28, zapatua: Arrasate Musikaleko Orkestraren emanaldia, 20:00etan San Frantzisko elizan.\nMaiatzak 6, domeka: Oskarbi musika taldea eta Landarbaso abesbatza, 20:00etan, San Frantzisko elizan.\nMusikaldiaren egitarau osoa


Gauak isilik daude, dreidelak lehortzen ari dira eta zure bezeroek zorroak irekitzen dituzte. Zure marka oporretako denboraldian modu natural eta xarmangarri bihurtuz gero, urte berrian gogoratuko zaituzte. Hemen dituzu lagungarri batzuk egiteko eta ez egiteko denboraldian zehar nabigatzen laguntzeko.\nOngintza ematea onuragarria da zure karma zein zure oinarrizko emaitzetarako. Zure izena zure komunitatean jartzeko eta zure langileei enpresa duin batean lan egitean ondo sentitzeko modua da.\nEz sartu ageriko publizitaterik edo salmenta eskaintzarik oporretan ahaleginetan; itsaskorra eta gardena da. Baina zure eginkizuna ongintzazko eskaintzarekin lotzeko moduak aurki ditzakezu. Adibidez, enpresa grafiko batek eskain dezake programak diseinatu eta inprimatu tokiko komunitateko oporretako ekitaldietarako edo borrokan dauden ekintzaileentzako doako webguneak diseinatzeko zerbitzuak saritzen dituen saiakera lehiaketa egin.\nOporrak erretzea benetakoa da. Jende asko larrituta eta nekatuta sentitzen da abendua aurrera joan ahala. Ez bonbardatu zure bezeroak posta elektroniko bidezko abisuekin eta ez eskatu langileei larunbat guztietan etsitzeko zure ongintzako kanpainetan lan egiteko. Santua den guztiagatik, ez itzazu zure langileak Gabon gauean edo Urtezahar gauean berandu lan egiten lagundu ahal baduzu. Zure enpresaren arrakastaren zati bat langile onak pozik egotearen menpe dago.\nPertsona bakarreko negozioa zuzentzen baduzu, gauero zure oporretako bulegoko festa izan daiteke. Baina talde handiagoarekin, oporretako ekitaldi bat botatzeak talde morala sendotzen lagun dezake, jendeak bertaratu nahi badu. Antolatu ezohiko jarduera, hala nola, laser tag jokoa edo boloa. Zure taldeko guztiei edaria hartzea gustatzen bazaie, joan bertako garagardotegi edo upategi batera. Ziurtatu aktibitatean parte hartu nahi ez duten pertsonek ere parte hartu eta gozatu dezaketela.\nZergatik apaindu beharko zenuke bezeroak normalean zure bulegora etortzen ez badira? Argitaratu apaingarrien argazkiak sare sozialetako kanaletan, zure jai espiritua erakusteko. Ikusleak zuregana etortzea ere lor dezakezu janari, arropa edo opari bilketa antolatuz. Eskaini kupoi txikiak edo bestelako abantailak dohaintza uzteko ordainetan. Zure langileek dohaintzen ontziratzea eta bidalketa kudeatu dezakete, eta bezeroak etortzen direnean zure apaingarriak liluratuta geratuko dira eta eskain ditzakezun zerbitzuei bigarren begirada bat emango diete.